title: Smernica Rady zo 16. septembra 1985 o koordinácii zákonov, iných právnych predpisov a správnych opatrení týkajúcich sa určitých činností v oblasti farmácie

text:
Dôležité právne oznámenie

|

31985L0432

Úradný vestník L 253 , 24/09/1985 S. 0034 - 0036 Fínske špeciálne vydanie: Kapitola 6 Zväzok 2 S. 0111  Španielske špeciálne vydanie: Kapitola 06 Zväzok 3 S. 0025  Švédske špeciálne vydanie: Kapitola 6 Zväzok 2 S. 0111  Portugalské špeciálne vydanie Kapitola 06 Zväzok 3 S. 0025

		Smernica Radyzo 16. septembra 1985o koordinácii zákonov, iných právnych predpisov a správnych opatrení týkajúcich sa určitých činností v oblasti farmácie(85/432/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä jej články 49 a 57,so zreteľom na návrh Komisie [1],so zreteľom na návrh Zhromaždenia [2],so zreteľom na stanovisko Hospodárskeho a sociálneho výboru [3],keďže osoby, ktoré sú držiteľmi diplomu, osvedčenia alebo iného oficiálneho dokladu o formálnych kvalifikáciách v oblasti farmácie, sú z tohto dôvodu špecialistami v oblasti liekov a v zásade musia mať vo všetkých členských štátoch prístup k minimálnemu rozsahu činností v tejto oblasti; keďže pri definovaní tohto minimálneho rozsahu nemá táto smernica dosah na obmedzovanie činností prístupných farmaceutom v členských štátoch, najmä s ohľadom na lekársko-biologické analýzy, a nedáva im žiadny monopol, pretože vytvorenie monopolu je i naďalej vnútornou záležitosťou samotných členských štátov;keďže táto smernica navyše nezabezpečuje koordináciu všetkých podmienok na začatie a vykonávanie činností v oblasti farmácie; keďže najmä zemepisné rozloženie lekární a monopol na dodávky liekov je naďalej záležitosťou samotných členských štátov;keďže s ohľadom na dosiahnutie vzájomného uznania diplomov, vysvedčení a iných dokladov o kvalifikácii v oblasti farmácie, požadovaných smernicou Rady 85/433/EHS zo 16. septembra1985 o vzájomnom uznávaní diplomov, osvedčení a iných dokladov o formálnych kvalifikáciách farmaceutov, vrátane opatrení na uľahčenie účinného uplatňovania práva usadiť sa pre určité farmaceutické činnosti [4], rozsiahla porovnateľnosť vzdelania v členských štátoch umožňuje koordináciu v tejto oblasti, obmedzujúcu sa na požiadavku spĺňania minimálnych štandardov, a tak sa ponecháva členským štátom sloboda v oblasti organizovania vyučovania;keďže táto smernica nezabraňuje členským štátom vyžadovať dodatočné podmienky na vzdelávanie pre prístup k činnostiam, ktoré nie sú zahrnuté v koordinovanom minimálnom počte činností; keďže z tohto dôvodu hostiteľský členský štát, ktorý takéto podmienky určil, môže týmto podmienkam podrobiť občanov členských štátov, ktorí sú držiteľmi diplomov spomínaných v článku 4 smernice 85/433/EHS;keďže koordinácia sa podľa tejto smernice vzťahuje na formálne kvalifikácie; keďže, pokiaľ ide o kvalifikáciu, väčšina členských štátov nerozlišuje medzi odborníkmi, ktorí vykonávajú činnosť v pracovnoprávnom vzťahu, a samostatne činnými odborníkmi; keďže z tohto dôvodu sa javí ako potrebné rozšíriť uplatnenie tejto smernice na odborníkov v pracovnoprávnom vzťahu;keďže v členských štátoch sa v určitých oblastiach farmácie rozvíja ďalšie vzdelávanie so zámerom rozšíriť vedomosti získané počas štúdia farmácie; keďže z tohto dôvodu a s ohľadom na vzájomné uznávanie diplomov, osvedčení a iných oficiálnych dokladov o formálnych kvalifikáciách v špecializovaných odboroch farmácie a so zámerom dostať všetkých členov tejto profesie, ktorí sú občanmi členských štátov, na rovnakú úroveň v rámci spoločenstva, je potrebné koordinovať požiadavky na vzdelávanie v špecializovaných odboroch farmácie tam, kde existujú špecializované formy vzdelávania spoločnépre niekoľko členských štátov, čo môže oprávňovať osobu na používanie odborného titulu bez toho, že by splnenie podmienky takéhoto vzdelávania bolo potrebné na povolenie činností patriacich do koordinovaného minimálneho rozsahu činností; keďže takáto koordinácia nie je v tomto štádiu možná, ale stáva sa cieľom, ktorý je potrebné dosiahnuť čo najskôr spolu s príslušným vzájomným uznávaním,PRIJALA TÚTO SMERNICU:Článok 11. Členské štáty zabezpečia, že držitelia diplomu, osvedčenia alebo iného oficiálneho dokladu o formálnych kvalifikáciách v oblasti farmácie, spĺňajúcich podmienky určené v článku 2, majú prinajmenšom právo na začatie a vykonávanie činností uvedených v odseku 2, pričom musia v prípade potreby splniť požiadavku doplňujúcej profesionálnej praxe.2. Činnosťami spomínanými v odseku 1 sú:- príprava liekov v podávateľnej forme,- výroba a skúšanie liekov,- skúšanie liekov v laboratóriu na skúšanie liekov,- skladovanie, uchovávanie a dodávanie liekov na úrovni veľkoobchodu,- príprava, skúšanie, skladovanie a dodávanie liekov do verejných lekární,- príprava, skúšanie, skladovanie a dodávanie liekov v nemocniciach,- poskytovanie informácií a poradenstva o liekoch.3. V členskom štáte, v ktorom v čase prijatia tejto smernice existuje systém súťaže na základe testov na účely výberu spomedzi držiteľov spomínaných v odseku 1 tých, ktorí budú určení na kontrolu nových lekární, ktoré budú vytvorené na základe národného systému zemepisného rozdelenia, tento členský štát si môže odchýlením sa od odseku 1 ponechať tento systém súťaže a môže občanom členských štátov, ktorí sú držiteľmi diplomov, osvedčení alebo iných oficiálnych dokladov o formálnych kvalifikáciách v oblasti farmácie, spomínaných v článku 2 ods. 1 a článku 6 smernice 85/433/EHS, určiť povinnosť zúčastniť sa na takejto súťaži.Článok 2Členské štáty podmienia udeľovanie diplomov, osvedčení alebo iných oficiálnych dokladov spomínaných v článku 1 splnením týchto minimálnych podmienok:1. Vzdelávanie vedúce k udeleniu diplomu, osvedčenia alebo iného oficiálneho dokladu o formálnych kvalifikáciách zabezpečí:a) primeranú znalosť liekov a látok používaných pri výrobe liekov;b) primeranú znalosť farmaceutickej technológie a fyzikálneho, chemického, biologického a mikrobiologického skúšania liekov;c) primeranú znalosť metabolizmu a účinkov liekov a pôsobenia jedovatých látok, ako aj užívania liekov;d) primeranú znalosť hodnotenia vedeckých údajov o liekoch s cieľom poskytnúť náležité informácie na základe tejto znalosti;e) primeranú znalosť právnych a iných požiadaviek spojených s farmaceutickou praxou.2. Aby mohol byť uchádzač prijatý na takéto štúdium, musí vlastniť diplom alebo osvedčenie, ktorý ho oprávňuje na prijatie na toto štúdium na univerzitách členského štátu alebo v inštitúciách s porovnateľnou vysokoškolskou úrovňou.3. Diplom, osvedčenie alebo iný doklad o formálnych kvalifikáciách potvrdzuje ukončenie vzdelania trvajúceho najmenej päť rokov a pozostávajúceho z:- najmenej štyroch rokov denného teoretického a praktického štúdia na univerzite, vo vzdelávacej inštitúcii na úrovni porovnateľnej s univerzitou alebo pod dohľadom univerzity,- najmenej šesť mesiacov praktickej výučby vo verejnej lekárni alebo v nemocnici pod dohľadom farmaceutického oddelenia tejto nemocnice.4. Odchylne od bodu 3 platí:a) ak v čase prijatia tejto smernice existujú v členskom štáte dva spôsoby vzdelávania, z ktorých jeden trvá päť rokov a druhý štyri roky, diplom, osvedčenie alebo iný oficiálny doklad o formálnych kvalifikáciách potvrdzujúci ukončenie štvorročného vzdelania sa bude považovať za splnenie podmienky týkajúcej sa dĺžky trvania spomínanej v bode 3 za predpokladu, že diplomy, osvedčenia a iné oficiálne doklady o formálnych kvalifikáciách potvrdzujúce ukončenie oboch týchto vzdelaní sa v tomto štáte považujú za rovnocenné;b) ak z dôvodu nedostatku miest vo verejných lekárňach a nemocniciach nachádzajúcich sa v blízkosti vzdelávacích stredísk členský štát nie je schopný zabezpečiť šesťmesačnú praktickú výučbu, môže tento členský štát na obdobie piatich rokov nasledujúcich po uplynutí lehoty určenej v článku 5 umožniť pre farmaceuta náhradu výučby v rozsahu menšom, ako je polovica vyučovacieho obdobia, v podniku na výrobu liekov.5. Vzdelávanie uvádzané v bode 3 pozostáva najmenej z teoretického a praktického vyučovania nasledujúcich predmetov:- biológia rastlín a živočíchov,- fyzika,- všeobecná a anorganická chémia,- organická chémia,- analytická chémia,- farmaceutická chémia vrátane analýzy liekov,- všeobecná a aplikovaná biochémia (lekárska),- anatómia a fyziológia, lekárska terminológia,- mikrobiológia,- farmakológia a farmakoterapia,- farmaceutická technológia,- toxikológia,- farmakognózia,- právne predpisy a v prípade potreby profesionálna etika.Rovnováha medzi teoretickou a praktickou časťou výučby každého predmetu dáva dostatočný dôraz na teóriu na účely udržania univerzitného charakteru výučby.Článok 3Najneskôr tri roky po uplynutí lehoty uvedenej v článku 5 predloží Komisia Rade vhodné návrhy na špecializácie v lekárnictve, a najmä v nemocničnom lekárnictve. Rada preskúma tieto návrhy do jedného roka.Článok 4Táto smernica sa rovnako vzťahuje aj na občanov členských štátov, ktorí v súlade s nariadením Rady (EHS) č. 1612/68 z 15. októbra 1968 o voľnom pohybe pracovníkov v rámci spoločenstva [5] vykonávajú alebo budú vykonávať v praco vnoprávnom vzťahu jednu z činností spomínaných v článku 1 smernice 85/433/EHS.Článok 51. Členské štáty prijmú potrebné opatrenia na dosiahnutie súladu s touto smernicou do 1. októbra 1987. Bezodkladne o tom informujú Komisiu.2. Členské štáty oznámia Komisii znenia hlavných ustanovení zákonov, iných právnych predpisov a správnych opatrení, ktoré prijmú v oblasti pôsobnosti tejto smernice.Článok 6Ak sa členský štát stretne so závažnými ťažkosťami v určitých oblastiach pri uplatňovaní tejto smernice, Komisia v spolupráci s ním preskúma tieto ťažkosti a vyžiada si stanovisko Farmaceutického výboru zriadeného rozhodnutím Rady 75/320/EHS [6].V prípade potreby Komisia predloží Rade vhodné návrhy.Článok 7Táto smernica je adresovaná členským štátom.V Luxemburgu 16. septembra 1985Za RadupredsedaM. Fischbach[1] Ú. v. ES C 35, 18.2.1981, s. 3.[2] Ú. v. ES C 277, 17.10.1983, s. 160.[3] Ú. v. ES C 230, 10.9.1981, s. 10.[4] Ú. v. ES L 253, 24.9.1985, s. 37.[5] Ú. v. ES L 257, 19.10.1968, s. 2.[6] Ú. v. ES L 147, 9.6.1975, s. 23.--------------------------------------------------


title: Smernica Rady zo 6. apríla 1976 o aproximácii právnych predpisov členských štátov týkajúcich sa brzdových zariadení kolesových poľnohospodárskych alebo lesných traktorov

text:
Dôležité právne oznámenie

|

31976L0432

Úradný vestník L 122 , 08/05/1976 S. 0001 - 0014 Fínske špeciálne vydanie: Kapitola 13 Zväzok 5 S. 0003  Grécke špeciálne vydanie: Kapitola 13 Zväzok 3 S. 0206  Švédske špeciálne vydanie: Kapitola 13 Zväzok 5 S. 0003  Španielske špeciálne vydanie: Kapitola 13 Zväzok 5 S. 0005  Portugalské špeciálne vydanie Kapitola 13 Zväzok 5 S. 0005

		Smernica Radyzo 6. apríla 1976o aproximácii právnych predpisov členských štátov týkajúcich sa brzdových zariadení kolesových poľnohospodárskych alebo lesných traktorov(76/432/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 100,so zreteľom na návrh Komisie,so zreteľom na stanovisko Zhromaždenia [1],so zreteľom na stanovisko Hospodárskeho a sociálneho výboru [2],keďže technické požiadavky, ktorým musia traktory vyhovovať podľa vnútroštátnych právnych predpisov, súvisia okrem iného s ich brzdovými zariadeniami;keďže sa tieto požiadavky medzi členskými štátmi líšia; keďže z tohto dôvodu je potrebné, aby všetky členské krajiny prijali tie isté požiadavky buď tak, že nimi doplnia, alebo nahradia svoje jestvujúce pravidlá, najmä preto, aby bolo možné používať EHS typový schvaľovací postup, ktorý bol predmetom smernice Rady č. 74/150/EHS zo 4. marca 1974 o aproximácii právnych predpisov členských štátov o typovom schválení kolesových poľnohospodárskych alebo lesných traktorov [3] a ktorý sa použije na každý typ traktora;keďže cieľom zosúladených požiadaviek je zvýšiť bezpečnosť na cestách a v práci v celom spoločenstve;keďže aproximácia vnútroštátnych právnych predpisov týkajúcich sa traktorov zahrnuje aj vzájomné uznávanie skúšok, ktoré vykonáva každý z nich na základe spoločných požiadaviek; keďže, ak má takýto systém úspešne fungovať, musia tieto požiadavky používať všetky členské štáty s účinnosťou od toho istého dátumu,PRIJALA TÚTO SMERNICU:Článok 11. Pojem „poľnohospodársky alebo lesný traktor“ predstavuje každé motorové vozidlo vybavené kolesami alebo pásmi s najmenej dvoma nápravami, ktorého hlavná funkcia spočíva v ťahovom výkone, ktoré je hlavne určené na ťahanie, tlačenie a na pohon alebo nesenie určitého náradia, strojov alebo prívesov, určených pre použitie v poľnohospodárstve alebo lesníctve. Môže byť vybavené tak, aby viezlo náklad alebo osoby.2. Táto smernica platí len pre traktory definované v predchádzajúcom odseku, ktoré sú vybavené vzduchovými pneumatikami, a ktoré majú dve nápravy a maximálnu konštrukčnú rýchlosť medzi 6 a 25 kilometrami za hodinu.Článok 2Členský štát nemôže odmietnuť udeliť typové schválenie podľa EHS alebo vnútroštátne typové schválenie traktora z dôvodov, týkajúcich sa jeho brzdových zariadení, ak je tento traktor vybavený zariadeniami presne vymedzenými v prílohách I až IV a ak tieto zariadenia vyhovujú požiadavkám, ktoré sú v nich stanovené.Článok 3Žiadny členský štát nemôže odmietnuť registráciu traktorov alebo zakázať ich predaj, uvedenie do prevádzky alebo používanie z dôvodov týkajúcich sa ich brzdových zariadení, ak sú tieto traktory vybavené zariadeniami uvedenými v prílohách I až IV a ak tieto zariadenia vyhovujú požiadavkám, ktoré sú v nich stanovené.Článok 4Členský štát, ktorý udelil typové oprávnenie nejakému traktoru, prijme potrebné opatrenia, ktorými zabezpečí, aby bol informovaný o každej úprave prvku alebo charakteristiky spomínanej v bode 1.1. prílohy I. Príslušné inštitúcie tohto členského štátu rozhodnú o tom, či by sa mali vykonať nové skúšky upraveného typu traktora a či by mal byť vypracovaný nový protokol. Ak sa takýmito skúškami dospeje k zisteniu, že nie sú splnené požiadavky tejto smernice, nebude takáto úprava schválená.Článok 5Všetky zmeny potrebné na prispôsobenie požiadaviek uvedených v prílohách technickému pokroku sa prijmú v súlade s postupom uvedeným v článku 13 smernice č. 74/150/EHS.Článok 61. Členské štáty prijmú a uverejnia predpisy potrebné na dosiahnutie súladu s touto smernicou do 1. januára 1977. Ihneď o tom informujú Komisiu.Členské štáty zavedú tieto predpisy do používania s účinnosťou od 1. októbra 1977.2. Po oznámení o vydaní tejto smernice podniknú členské štáty opatrenia na informovanie Komisie o všetkých zákonoch, iných právnych predpisoch a správnych opatreniach, ktoré majú v úmysle prijať v oblasti, na ktorú sa vzťahuje táto smernica. Urobia tak v dostatočnom predstihu na to, aby Komisia mohla tieto predpisy pripomienkovať.Článok 7Táto smernica je adresovaná členským štátom.V Bruseli 6. apríla 1976Za RadupredsedaG. Thorn[1] Ú. v. ES C 5, 8.1.1975, s. 54.[2] Ú. v. ES C 62, 15.3.1975, s. 29.[3] Ú. v. ES L 84, 28.3.1974, s. 10.--------------------------------------------------PRÍLOHA IDEFINÍCIE, ŽIADOSŤ O TYPOVÉ SCHVÁLENIE PODĽA EHS, TYPOVÉ SCHVÁLENIE PODĽA EHS, POŽIADAVKY NA KONŠTRUKCIU A MONTÁŽ1. DEFINÍCIE1.1. Typ traktora vzhľadom na brzdové zariadeniaPojem „typ traktora vzhľadom na brzdové zariadenia“ znamená traktory, ktoré sa nelíšia v takých podstatných hľadiskách, ako:1.1.1. pohotovostná hmotnosť definovaná v bode 1.18;1.1.2. maximálna hmotnosť definovaná v bode 1.16;1.1.3. rozloženie hmotnosti na nápravy;1.1.4. technicky povolená maximálna hmotnosť na každú nápravu;1.1.5. maximálna konštrukčná rýchlosť;1.1.6. Rozdielny typ brzdového zariadenia [s konkrétnym odkazom na existenciu (alebo inak) zariadení na brzdenie prívesu];1.1.7. počet a usporiadanie brzdených náprav;1.1.8. typ motora;1.1.9. celkový prevodový pomer prevodovky zodpovedajúci maximálnej rýchlosti;1.1.10. rozmery pneumatík (na brzdených nápravách).1.2. Brzdové zariadeniePojem „brzdové zariadenie“ znamená súbor sústav, ktorých funkciou je postupne znižovať rýchlosť pohybujúceho sa traktora alebo zastaviť ho alebo udržať ho v zastavenom stave, ak už zastavil. Tieto funkcie sú uvedené v bode 4.1.2. Zariadenie pozostáva z ovládača, prevodu brzdy a zo samotných bŕzd.1.3. Odstupňované brzdeniePojem „odstupňované brzdenie“ znamená brzdenie, počas ktorého pri stlačení alebo uvoľnení bŕzd v rámci normálnej činnosti brzdovej sústavy:1.3.1. vodič môže kedykoľvek zväčšiť alebo zmenšiť brzdovú silu pôsobením na ovládač;1.3.2. brzdová sila pôsobí v tom istom smere, v akom vodič pôsobí na ovládač (monotónna funkcia);1.3.3. je možné dostatočne jemne regulovať brzdovú silu.1.4. OvládačPojem „ovládač“ znamená prvok, ktorý priamo ovláda vodič, aby preniesol energiu, potrebnú na brzdenie alebo jeho ovládanie. Touto energiou môže byť energia svalov vodiča alebo energia z iného zdroja, ovládaného vodičom, alebo kombinácia týchto rôznych druhov energie.1.5. Prevod brzdyPojem „prevod brzdy“ znamená kombináciu prvkov umiestnených medzi ovládač a brzdu, ktorá pracovne spája tieto dva prvky. Prevod brzdy môže byť mechanický, hydraulický, pneumatický, elektrický alebo zmiešaný. V prípade, že sa brzdová sila odvodzuje alebo ju pomáha vyvíjať zdroj energie, ktorý je nezávislý od vodiča, ale ktorý vodič ovláda, zásoba energie v zariadení sa tak isto považuje za prvok prevodu brzdy.1.6. BrzdaPojem „brzda“ znamená prvok, v ktorom sa vyvíjajú sily pôsobiace proti pohybu traktora. Môže ísť o treciu brzdu (v ktorej sa sily vyvíjajú trením medzi dvomi časťami traktora, ktoré sa vzhľadom na seba pohybujú), o elektrickú brzdu (v ktorej sa sily vyvíjajú elektromagnetickým pôsobením medzi dvomi časťami traktora, ktoré sa vzhľadom na seba pohybujú, ale navzájom sa nedotýkajú), o kvapalinovú brzdu (v ktorej sa sily vyvíjajú pôsobením kvapaliny, nachádzajúcej sa medzi dvomi časťami traktora, ktoré sa vzhľadom na seba pohybujú), alebo o motorovú brzdu (v ktorej sa sily odvodzujú od kontrolovaného vzrastu brzdového účinku motora, prenášaného na kolesá). Zariadenie, ktoré mechanicky uzamkne prevod brzdy traktora, ale ktoré nemožno používať, keď je traktor v pohybe, sa považuje za parkovaciu brzdu.1.7. Rôzne typy brzdových zariadeníPojem „rôzne typy brzdových zariadení“ znamená zariadenia, ktoré sa líšia v takých podstatných hľadiskách, ako sú:1.7.1. charakteristiky jedného alebo viacerých prvkov, napríklad materiál, tvar alebo veľkosť;1.7.2. usporiadanie prvkov.1.8. Prvok brzdovej sústavyPojem „prvok brzdovej sústavy“ znamená jednu z individuálnych častí, ktoré keď sa zmontujú, vytvoria brzdovú sústavu.1.9. Priebežná brzdová sústavaPojem „priebežná brzdová sústava“ znamená brzdovú sústavu súpravy vozidiel, majúcu nasledujúce charakteristiky:1.9.1. jediný ovládač, ktorý vodič ovláda postupne, jediným pohybom zo svojho sedadla,1.9.2. energia využívaná na brzdenie vozidiel, ktoré vytvárajú súpravu vozidiel, sa dodáva z jediného zdroja (ktorým môže byť energia svalov vodiča);1.9.3. brzdenie každého z vozidiel súpravy je súčasné alebo vhodne fázovo odstupňované bez ohľadu na ich vzájomnú polohu.1.10. Polopriebežná brzdová sústavaPojem „polopriebežná brzdová sústava“ znamená brzdovú sústavu súpravy vozidiel, majúcu nasledujúce charakteristiky:1.10.1. jediný ovládač, ktorý vodič ovláda postupne, jediným pohybom zo svojho sedadla;1.10.2. energia využívaná na brzdenie vozidiel, ktoré vytvárajú súpravu vozidiel, sa dodáva z niekoľkých rôznych zdrojov (jedným z nich môže byť energia svalov vodiča);1.10.3. brzdenie každého z vozidiel jazdnej súpravy je súčasné alebo časovo vhodne fázované, bez ohľadu na ich vzájomnú polohu.1.11. Nezávislá mechanická brzdová sústavaPojem „nezávislá mechanická brzdová sústava“ znamená brzdovú sústavu súpravy vozidiel tvorenú zariadením, ktoré má nasledujúce charakteristiky:1.11.1. ovládač bŕzd traktora, ktorý je nezávislý od ovládača bŕzd ťahaného vozidla; ovládač bŕzd ťahaného vozidla sa vo všetkých prípadoch montuje do traktora tak, aby ho vodič mohol ľahko ovládať zo svojho sedadla;1.11.2. energia svalov vodiča nie je tou energiou, ktorá sa využíva na brzdenie ťahaných vozidiel.1.12. Nezávislá brzdová sústavaPojem „nezávislá brzdová sústava“ znamená brzdovú sústavu súpravy vozidiel tvorenú zariadením, ktoré má nasledujúce charakteristiky:1.12.1. ovládač bŕzd traktora, ktorý je nezávislý od ovládača bŕzd prívesu; ovládač bŕzd prívesu sa vo všetkých prípadoch montuje do traktora tak, aby ho vodič mohol ľahko ovládať zo svojho sedadla;1.12.2. energia svalov vodiča nie je tou energiou, ktorá sa využíva brzdenie ťahaných vozidiel.1.13. Automatické brzdenieAutomatické brzdenie znamená brzdenie ťahaného vozidla alebo vozidiel, ktoré nastáva automaticky v prípade oddelenia súčastí spriahnutých vozidiel, vrátane takého oddelenia pri poškodení spojky, bez toho, aby sa podstatne znížila brzdová účinnosť zbytku súpravy.1.14. Zotrvačné brzdeniePojem „zotrvačné brzdenie“ znamená brzdenie s využitím síl, ktoré vyvíja príves tesne za traktorom.1.15. Zaťažený traktorPojem „zaťažený traktor“ znamená traktor zaťažený po svoju „maximálnu hmotnosť“, pokiaľ nie je uvedené inak.1.16. Maximálna hmotnosťPojem „maximálna hmotnosť“ znamená maximálnu technicky povolenú hmotnosť, ktorú uvádza výrobca (táto hmotnosť môže byť vyššia než „povolená maximálna hmotnosť“).1.17. Nezaťažený traktorPojem „nezaťažený traktor“ znamená traktor v pracovnej zostave, s plnými nádržami a chladičmi, s vodičom s hmotnosťou 75 kg ale bez spolujazdcov, nepovinného výstroja a bez nákladu.1.18. Pohotovostná hmotnosťPojem „pohotovostná hmotnosť“ znamená hmotnosť nezaťaženého traktora.2. ŽIADOSŤ O TYPOVÉ SCHVÁLENIE PODĽA EHS2.1. Žiadosť o schválenie typu traktora postupom podľa EHS vzhľadom na brzdové zariadenia predkladá výrobca vozidla alebo jeho oprávnený zástupca.2.2. Spolu so žiadosťou sa v troch vyhotoveniach predkladajú nasledujúce sprievodné dokumenty:2.2.1. popis typu traktora vzhľadom na položky spomínané v bodoch 1.1.1 až 1.1.10. Musia byť uvedené číslo a/alebo symboly vyznačujúce typ traktora, ktoré uvádza výrobca alebo jeho splnomocnený zástupca;2.2.2. zoznam prvkov, každý náležite označený, ktoré tvoria brzdové zariadenie;2.2.3. schéma brzdového zariadenia, na ktorej je zobrazená poloha každého z prvkov na traktore tak, aby to umožnilo ľahko vyhľadať a určiť rôzne prvky.2.3. Musia byť poskytnuté aj nasledujúce položky:2.3.1. traktor ako predstaviteľ toho typu traktora, ktorý sa má schváliť;2.3.2. výkresy dodané žiadateľom musia mať formát nepresahujúci A4 (210 x 297 mm) alebo musia byť zložené na tento formát a nakreslené vo vhodnej mierke.3. TYPOVÉ SCHVÁLENIE PODĽA EHSVyplní sa formulár, ktorého vzor je uvedený v prílohe V, a priloží sa k osvedčeniu o typovom schválení podľa EHS.4. POŽIADAVKY NA KONŠTRUKCIU A MONTÁŽ4.1. Všeobecne4.1.1. Brzdové zariadenie4.1.1.1. Brzdové zariadenie musí byť navrhnuté, skonštruované a namontované tak, aby umožňovalo traktoru pri normálnom používaní plniť dolu uvedené požiadavky podľa tohto predpisu, bez ohľadu na pôsobenie vibrácii, ktorým môže byť vystavené.4.1.1.2. Brzdové zariadenie musí byť konkrétne navrhnuté, skonštruované a namontované tak, aby odolávalo korózii a účinkom starnutia počas činnosti, čo by mohlo viesť k náhlej strate účinnosti brzdenia.4.1.2 Požiadavky na brzdové zariadenieBrzdové zariadenie definované v 1.2 musí spĺňať nasledujúce podmienky:4.1.2.1. Prevádzkové brzdy4.1.2.1.1. Prevádzková brzda musí umožniť kontrolu pohybu traktora a jeho bezpečné, rýchle a účinné zastavenie pri akejkoľvek konštrukčnej rýchlosti a s povolenou záťažou na stúpajúcom alebo klesajúcom sklone jazdnej dráhy. Brzdenie musí byť odstupňovateľné. Tieto podmienky sa považujú za splnené, ak sú splnené požiadavky z prílohy II.Vodič musí byť schopný použiť prevádzkovú brzdu zo svojho sedadla a pritom zachovať aspoň jednou rukou kontrolu nad riadením traktora. Prevádzková brzda traktora môže obsahovať zariadenia, ktoré sa obsluhujú ľavou aj pravou rukou. Musia sa dať spojiť tak, aby sa dali ovládať jediným úkonom a aby ich bolo možné zasa odpojiť.Každé zariadenie, či už ovládané ľavou alebo pravou rukou, musí mať systém nastavovania, ktorý môže byť buď ručný alebo automatický a musí umožňovať ľahké nastavovanie účinkov bŕzd.4.1.2.2. Parkovaciebrzdy4.1.2.2.1. Parkovacia brzda musí umožňovať udržať traktor zastavený na stúpajúcom alebo klesajúcom svahu aj vtedy, keď nie je prítomný vodič, pričom brzdiace súčasti musia byť udržované v polohe pre zabrzdenie čisto mechanickým zariadením. Možno to dosiahnuť pomocou brzdy, pôsobiacej na prevod brzdy. Vodič musí byť schopný použiť parkovaciu brzdu zo svojho sedadla; je povolené kvôli dosiahnutiu požadovaného účinku urobiť opakovaný úkon.4.2. Charakteristiky brzdových zariadení4.2.1. Brzdový systém, ktorým je traktor vybavený, musí spĺňať požiadavky, stanovené pre prevádzkovú a parkovaciu brzdu.4.2.2. Zariadenia prevádzkovej a parkovacej brzdy môžu mať spoločné prvky za predpokladu, že spĺňajú nasledujúce podmienky:4.2.2.1. Musia existovať aspoň dva navzájom nezávislé ovládače, rýchlo prístupné vodičovi z jeho sedadla; túto požiadavku musí byť možné splniť aj vtedy, keď má vodič zapnutý bezpečnostný pás;4.2.2.2. V prípade porušenia akejkoľvek časti brzdového zariadenia okrem vlastnej brzdy (definovaných v bode 1.6) alebo v prípade akejkoľvek inej poruchy prevádzkového brzdového zariadenia (chybná funkcia, čiastočné alebo úplné vyčerpanie zásoby energie), musí byť možné spomaliť traktor do zastavenia so spomalením, ktoré sa rovná najmenej 50 % hodnoty uvedenej v bode 2.1.1 prílohy II.Tieto podmienky sú splnené, ak sa dosiahne zvyškové brzdenie kolies, nachádzajúcich sa na obidvoch stranách strednej pozdĺžnej roviny (bez toho, aby sa traktor odchýlil od smeru svojej jazdy).Na účely tejto kapitoly sa páka a vačka alebo podobné montážne zostavy, pomocou ktorých sa brzdy uvádzajú do činnosti, nepovažujú za prvky podliehajúce poruche.4.2.3. V prípade, že sa využíva iná energia, než energia svalov vodiča, nemusí existovať viac než jeden zdroj takej energie (napr. hydraulické čerpadlo, vzduchový kompresor atď.) za predpokladu, že sú splnené požiadavky zo 4.2.2.4.2.4. Prevádzková brzda musí pôsobiť na obidve kolesá aspoň na jednej náprave.4.2.5. Účinok prevádzkových bŕzd musí byť rozložený medzi kolesá tej istej nápravy symetricky vzhľadom na strednú pozdĺžnu rovinu traktora.4.2.6. Sústava na prevádzkové brzdenie a sústava na parkovacie brzdenie musí pôsobiť na brzdy, trvale spojené s kolesami pomocou prvkov primeranej pevnosti.Keď je brzdená iba jedna náprava, diferenciál nesmie byť zaradený medzi prevádzkovú brzdu a kolesá tejto nápravy; keď sú brzdené dve nápravy, diferenciál možno zaradiť medzi prevádzkovú brzdu a kolesá na jednej z dvoch náprav.4.2.7. Opotrebovanie bŕzd musí byť ľahko kompenzované pomocou systému ručného alebo automatického nastavenia. Okrem toho musia mať ovládač, prvky prevodu brzdy a samotných bŕzd takú rezervu zdvihu, aby v prípade, že sa brzdy zohrejú alebo brzdové obloženia dosiahli určitý stupeň opotrebovania, bolo zabezpečené účinné brzdenie bez toho, aby bolo potrebné ich okamžité nastavenie.4.2.8. V hydraulických brzdových zariadeniach musia byť plniace otvory nádržiek kvapaliny ľahko prístupné; okrem toho musia byť nádržky s rezervnou kvapalinou vyrobené tak, aby bolo možné ľahko skontrolovať hladinu rezervnej kvapaliny bez toho, aby bolo treba nádržky otvoriť.4.2.9. Každý traktor vybavený brzdou, ktorá sa aktivuje zo zásobníka energie, musí byť v prípade, že predpísaný účinok bŕzd nemožno dosiahnuť bez použitia nahromadenej energie, okrem tlakomeru vybavený výstražným zariadením, vydávajúcim viditeľný alebo počuteľný signál, keď energia v ktorejkoľvek časti inštalácie až po regulačný ventil klesne na alebo pod 65 % normálnej hodnoty alebo menej. Toto zariadenie musí byť priamo a trvale pripojené k obvodu.4.2.10. Bez predpojatosti voči požiadavkám bodu 4.1.2.1 v prípade, že využívanie zdroja pomocnej energie má podstatný význam pre výkon brzdového zariadenia, musí byť rezerva energie taká, aby bolo zabezpečené, že po zastavení motora zostane brzdový účinok dostatočný na zastavenie traktora za predpísaných podmienok.4.2.11. Akékoľvek prídavné zariadenie čerpá svoju energiu iba takým spôsobom, aby jeho činnosť i v prípade poškodenia zdroja energie nemohla spôsobiť, aby rezervy energie, ktorá ovláda brzdové zariadenia, poklesli pod úroveň uvedenú v bode 4.2.9.--------------------------------------------------PRÍLOHA IIBRZDOVÉ SKÚŠKY A VÝKON BRZDOVÝCH ZARIADENÍ1. BRZDOVÉ SKÚŠKY1.1. Všeobecne1.1.1. Výkon, predpísaný pre prevádzkové brzdy, je založený na strednom spomalení, vypočítanom na brzdovej dráhe. Brzdová dráha je vzdialenosť, ktorú prejde traktor od okamihu, keď vodič začína pôsobiť na ovládač zariadenia, do okamihu, kedy sa traktor zastaví.Výkon, predpísaný pre parkovacie brzdy, je založený na schopnosti udržať traktor zastavený na svahu smerom do kopca aj z kopca.1.1.2. Na účely typového schválenia každého traktora sa účinnosť bŕzd meria počas cestných skúšok, ktoré sa konajú v nasledujúcich podmienkach:1.1.2.1. stav traktora, pokiaľ ide o jeho hmotnosť, musí byť taký, ako je predpísané pre každý typ skúšky, a musí byť uvedený v protokole skúšky;1.1.2.2. v priebehu skúšok nesmie sila, ktorou sa pôsobí na ovládač bŕzd, aby bol dosiahnutý predpísaný účinok, prekročiť 60 daN na pedálových ovládačoch a 40 daN na ručných ovládačoch;1.1.2.3. cesta musí mať povrch umožňujúci dobrú priľnavosť;1.1.2.4. skúšky sa musia vykonať, pokiaľ nie je vietor, ktorý môže ovplyvniť výsledky;1.1.2.5. na začiatku týchto skúšok, keď traktor stojí, musia byť pneumatiky studené a musia byť nahustené na tlak predpísaný pre záťaž, ktorú kolesá skutočné znášajú;1.1.2.6. predpísaný výkon musí byť dosiahnutý bez zablokovania kolies bez toho, že by sa traktor odchýlil zo smeru svojej jazdy a bez abnormálnych vibrácií.1.1.3. V priebehu skúšok musí byť traktor vybavený všetkými dielmi, ktoré výrobca určil pre ovládanie brzdových zariadení ťahaného vozidla a ktoré sa spomínajú v bodoch 1.9, 1.10, 1.11 a 1.12 v prílohe I.1.2. Skúška typu 0(Skúška normálneho účinku bŕzd za studena)1.2.1. Všeobecne1.2.1.1. Na začiatku skúšky musia byť brzdy studené. Brzda sa považuje za studenú, ak je splnená ľubovoľná z nasledujúcich podmienok:1.2.1.1.1. teplota nameraná na brzdovom kotúči alebo na vonkajšej strane bubna musí byť nižšia než 100 °C;1.2.1.1.2. v prípade úplne zakrytých bŕzd vrátane olejových bŕzd musí byť teplota nameraná na vonkajšej strane puzdra nižšia než 50 °C;1.2.1.1.3. brzdy neboli použité po dobu jednej hodiny pred skúškou.1.2.1.2. V priebehu brzdovej skúšky nesmie byť nebrzdená náprava spojená s brzdenou, ak sa dá odpojiť.1.2.1.3. Skúška musí byť vykonaná v nasledujúcich podmienkach:1.2.1.3.1. traktor musí byť zaťažený na svoju maximálnu hmotnosť, pričom aj nebrzdená náprava musí byť zaťažená na svoju technicky povolenú maximálnu hmotnosť; kolesá brzdenej nápravy musia byť vybavené najväčšími pneumatikami, aké výrobca určil pre tento traktor. Traktory, ktoré majú brzdené všetky kolesá, musí byť predná náprava zaťažená na svoju technicky dovolenú maximálnu hmotnosť;1.2.1.3.2. skúška sa musí zopakovať s nezaťaženým traktorom, na ktorom je iba vodič, a ak treba, aj osobu zodpovednú za sledovanie výsledkov skúšky; traktor musí byť vybavený najväčšími pneumatikami, aké odporúča výrobca;1.2.1.3.3. medzné hodnoty, predpísané pre minimálny účinok, sú pri skúškach nezaťaženého aj zaťaženého traktora rovné tým, ktoré sú uvedené v bode 2.1.1;1.2.1.3.4. skúšobný povrch musí byť vodorovný.1.2.2. Skúška typu 0 sa musí vykonať:1.2.2.1. pri maximálnej konštrukčnej rýchlosti a s prevodovkou na neutrálnom stupni;1.2.2.2. je povolená tolerancia skúšobnej rýchlosti ± 10 %;1.2.2.3. musí byť dosiahnutá minimálna predpísaná účinnosť.1.3. Skúška typu I(Skúška straty brzdového účinku)1.3.1. Zaťažené traktory sa skúšajú tak, že spotreba energie je ekvivalentná spotrebe zaznamenanej za rovnaké časové obdobie pre zaťažený traktor, vedený ustálenou rýchlosťou s hodnotou 80 % ± 5 % rýchlosti, uvedenej pre skúšky typu 0, na dráhe 1 km a na klesajúcom sklone 10 %, a s prevodovkou na neutrálnom stupni.1.3.2. Na konci skúšky sa meria zvyšková účinnosť prevádzkovej brzdy v rovnakých podmienkach ako pre skúšku typu 0 s prevodovkou na neutrálnom stupni (samozrejme v iných teplotných podmienkach).2. ÚČINNOSŤ BŔZD2.1. Prevádzkové brzdy2.1.1. Prevádzkové brzdy traktorov musia:2.1.1.1. v podmienkach skúšky typu 0 dosiahnuť stredné spomalenie, vypočítané z brzdovej dráhy, najmenej 2,4 m/s2;2.1.1.2. po skončení skúšky typu I zabezpečiť zvyškovú účinnosť nie menšiu než 75 % predpísaného výkonu a nie menšiu než 60 % hodnoty zaznamenanej počas skúšky typu 0 (s prevodovkou na neutrálnom stupni).2.2. Parkovacie brzdy2.2.1. Parkovacie brzdy musia byť aj v prípade, že sú skombinované s jedným z iných brzdových zariadení, schopné udržať zaťažený traktor zastavený na svahu s 18 % stúpaním aj klesaním.2.2.2. U traktorov, pre ktoré je povolené pripojenie jedného alebo viacerých prívesov, musí byť parkovacia brzda schopná udržať súpravu vozidiel, skladajúcu sa z nezaťaženého traktora a nebrzdeného prívesu rovnakej hmotnosti (nepresahujúcej 3 t) zastavenú na svahu s 12 % stúpaním aj klesaním.2.2.3. Parkovacia brzda, ktorú je treba ovládať niekoľkokrát pred dosiahnutím predpísanej účinnosti, je prípustná.--------------------------------------------------PRÍLOHA IIIPRUŽINOVÉ BRZDY1. DEFINÍCIA„Pružinové brzdy“ sú brzdové zariadenia, ktorým energiu potrebnú na brzdenie dodáva jedna alebo viac pružín, ktoré fungujú ako zásobník energie.2. OSOBITNÉ POŽIADAVKY2.1. Pružinová brzda sa nesmie používať ako prevádzková brzda.2.2. Malá zmena medzných hodnôt tlaku, ku ktorej môže prísť v napájacom okruhu komory brzdy, nesmie spôsobiť významnú zmenu brzdovej sily.2.3. Napájací okruh komory pružiny musí obsahovať zásobu energie, ktorou sa neovláda žiadne iné zariadenie ani vybavenie. Táto požiadavka neplatí, ako je možné udržiavať pružiny v stlačenom stave pomocou dvoch alebo viacerých nezávislých systémov.2.4. Zariadenie musí byť navrhnuté tak, aby bolo možné stláčať a uvoľňovať brzdy najmenej trikrát, počnúc od začiatočného tlaku v kompresnom priestore pružiny, rovného maximálnemu konštrukčnému tlaku. Táto požiadavka musí byť splnená, keď sú brzdy nastavené čo možno najpresnejšie.2.5. Tlak v komore, pod hodnotou ktorého pružiny začínajú aktivovať brzdy, pričom brzdy sú nastavené na čo možno najmenší zdvih, nesmie byť vyšší než 80 % minimálnej úrovne normálneho pohotového tlaku.2.6. Keď tlak v komore, stláčajúci pružinu, poklesne na úroveň, pri ktorej sa súčasti brzdy začínajú pohybovať, musí sa spustiť viditeľný alebo počuteľný varovný signál. Za predpokladu, že táto požiadavka je splnená, môže byť výstražným zariadením to zariadenie, ktoré je uvedené v bode 4.2.9 v prílohe I.2.7. U traktorov, vybavených pružinovými brzdami, ktoré majú povolené ťahať prívesy s priebežnými alebo polopriebežnými brzdami, musí automatické zapôsobenie pružinových bŕzd viesť do činnosti brzdy prívesu.3. UVOĽŇOVACÍ SYSTÉM3.1. Pružinové brzdy musia byť navrhnuté tak, aby ich v prípade poruchy bolo možné uvoľniť bez použitia ich normálneho ovládača. Možno to dosiahnuť použitím pomocného zariadenia (pneumatického, mechanického atď.).3.2. Ak si činnosť pomocného zariadenia, spomenutého v bode 3.1, vyžaduje použiť nejaký nástroj alebo kľúč, ten nástroj alebo kľúč musia byť uložené v traktore.--------------------------------------------------PRÍLOHA IVPARKOVACIE BRZDENIE POMOCOU MECHANICKÉHO ZABLOKOVANIA BRZDOVÝCH VALCOV (AKČNÉ ČLENY ZÁMKU)1. DEFINÍCIAPojem „mechanické zablokovanie brzdových valcov“ znamená zariadenie, ktoré zabezpečuje činnosť parkovacej brzdy mechanickým zaklinovaním brzdovej piestnice.K mechanickému zablokovanie dochádza vtedy, keď z blokovacej komory odíde všetok stlačený vzduch; mechanické blokovacie zariadenie je navrhnuté tak, aby ho bolo možné uvoľniť, keď sa v blokovacej komore znovu vytvorí tlak.2. OSOBITNÉ POŽIADAVKY2.1. Keď sa tlak v blokovacej komore priblíži úrovni zodpovedajúcej mechanickému zablokovaniu, musí sa spustiť do činnosti optický alebo akustický výstražný systém.2.2. V prípade, že ovládače bŕzd sú vybavené mechanickým blokovacím zariadením, musí byť ovládač brzdy schopný aktivácie ktoroukoľvek z dvoch zásob enegie.2.3. Zablokovaný brzdový valec môže byť uvoľnený, iba ak je isté, že brzdu bude možné po uvoľnení znovu ovládať.2.4. V prípade poruchy zdroja energie, ktorý zásobuje blokovaciu komoru, musí byť zabezpečené pomocné odblokovacie zariadenie (napríklad mechanické alebo pneumatické), ktoré využíva napríklad vzduch v jednej z pneumatík traktora.--------------------------------------------------PRÍLOHA VVZOR+++++ TIFF ++++++++++ TIFF +++++--------------------------------------------------


title: Smernica Komisie z 2. mája 1980, ktorou sa v určitých prípadoch povoľuje predaj kŕmnych zmesí pre zvieratá v obaloch alebo kontajneroch nezabezpečených uzáverom

text:
Dôležité právne oznámenie

|

31980L0511

Úradný vestník L 126 , 21/05/1980 S. 0014 - 0014 Fínske špeciálne vydanie: Kapitola 3 Zväzok 12 S. 0035  Grécke špeciálne vydanie: Kapitola 03 Zväzok 28 S. 0171  Švédske špeciálne vydanie: Kapitola 3 Zväzok 12 S. 0035  Španielske špeciálne vydanie: Kapitola 03 Zväzok 18 S. 0019  Portugalské špeciálne vydanie Kapitola 03 Zväzok 18 S. 0019

		Smernica Komisiez 2. mája 1980,ktorou sa v určitých prípadoch povoľuje predaj kŕmnych zmesí pre zvieratá v obaloch alebo kontajneroch nezabezpečených uzáverom(80/511/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 79/373/EHS z 21. apríla 1979 o predaji kŕmnych zmesí pre zvieratá [1], najmä na jej článok 4,keďže podľa ustanovení uvedenej smernice sa kŕmne zmesi musia vo všeobecnosti predávať v obaloch alebo kontajneroch zabezpečených uzáverom; keďže však Komisia môže udeľovať výnimky z tohto pravidla na úrovni spoločenstva;keďže legislatíva platná v súčasnosti v členských štátoch ustanovuje určité výnimky z povinnosti predávať kŕmne zmesi v obaloch alebo kontajneroch zabezpečených uzáverom; keďže by sa z tohto dôvodu kvôli uľahčeniu vykonávania ustanovení smernice 73/373/EHS mali na úrovni spoločenstva udeľovať výnimky, ktoré sú podložené praktickými alebo ekonomickými dôvodmi;keďže kvôli tomu, aby sa zabezpečila identita a kvalita kŕmnych zmesí v súlade s platnými ustanoveniami na označovanie, je potrebné odlišovať tie prípady, keď sa kŕmne zmesi na základe výnimky z terajších ustanovení môžu predávať voľne ložené alebo v kontajneroch s nezabezpečených uzáverom od tých prípadov, keď sa môžu predávať buď voľne ložené, alebo v obaloch alebo v kontajneroch s nezabezpečených uzáverom;keďže opatrenia ustanovené v tejto smernici sú v súlade so stanoviskom Stáleho výboru pre krmivá,PRIJALA TÚTO SMERNICU:Článok 11. Členské štáty sa dohodnú na záväznom postupe, že kŕmne zmesi sa môžu predávať voľne ložené alebo v obaloch alebo v kontajneroch s nezabezpečených uzáverom v prípade:a) dodávok medzi výrobcami kŕmnych zmesí;b) dodávok od výrobcov kŕmnych zmesí do baliarní;c) kŕmnych zmesí získaných zmiešaním zŕn alebo celých plodov;d) úpravy vo forme blokov alebo lízov;e) malých množstiev kŕmnych zmesí s hmotnosťou neprevyšujúcou 50 kilogramov, ktoré sú určené pre konečného užívateľa a odoberajú sa priamo z obalu alebo z kontajnera, ktorý bol pred otvorením v súlade s ustanoveniami článku 4 (1) smernice 79/373/EHS.2. Členské štáty predpíšu, že kŕmne zmesi sa môžu predávať voľne ložené alebo v kontajneroch s nezabezpečeným uzáverom, ale nie v obaloch s nezabezpečených uzáverom, v prípade:a) kŕmnych zmesí dodávaných priamo od výrobcu konečnému užívateľovi;b) melasovaných krmív pozostávajúcich najviac z troch zložiek;c) granulovaných krmív.Článok 2Členské štáty prijmú zákony, iné právne predpisy a administratívne opatrenia potrebné na dosiahnutie súladu s touto smernicou s účinnosťou od 1. januára 1981 a bezodkladne o tom budú informovať Komisiu.Článok 3Táto smernica je adresovaná členským štátom.V Bruseli 2. mája 1980Za KomisiuFinn Gundelachpodpredseda[1] Ú. v. ES L 86, 6.4.1979, s. 30.--------------------------------------------------


Dôležité právne oznámenie

|

31998L0031

Smernica 98/31/ES európskeho parlamentu a Rady z 22. júna 1998, ktorou sa mení a dopĺňa smernica Rady 93/6/EHS o kapitálovej primeranosti investičných spoločností a úverových inštitúcií

Úradný vestník L 204 , 21/07/1998 S. 0013 - 0025 CS.ES Kapitola 06 Zväzok 03 S. 113  - 125 ET.ES Kapitola 06 Zväzok 03 S. 113  - 125 HU.ES Kapitola 06 Zväzok 03 S. 113  - 125 LT.ES Kapitola 06 Zväzok 03 S. 113  - 125 LV.ES Kapitola 06 Zväzok 03 S. 113  - 125 MT.ES Kapitola 06 Zväzok 03 S. 113  - 125 PL.ES Kapitola 06 Zväzok 03 S. 113  - 125 SK.ES Kapitola 06 Zväzok 03 S. 113  - 125 SL.ES Kapitola 06 Zväzok 03 S. 113  - 125

		Smernica 98/31/ES Európskeho parlamentu a Radyz 22. júna 1998,ktorou sa mení a dopĺňa smernica Rady 93/6/EHS o kapitálovej primeranosti investičných spoločností a úverových inštitúciíEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na prvú a tretiu vetu jej článku 57 ods. 2,so zreteľom na návrh Komisie [1],so zreteľom na stanovisko Hospodárskeho a sociálneho výboru [2],so zreteľom na stanovisko Európskeho menového inštitútu [3],v súlade s postupom ustanoveným v článku 189b zmluvy [4],(1) keďže riziká súvisiace s obchodom s komoditami a komoditnými derivátmi sú v súčasnosti predmetom smernice Rady 89/647/EHS z 18. decembra 1989 o kapitálovej primeranosti úverových inštitúcií [5]; keďže však smernica 89/647/EHS nezachytáva presne trhové riziká súvisiace s týmito pozíciami; keďže je potrebné rozšíriť pojem "portfólio" aj na pozície v komoditách alebo komoditných derivátoch, ktoré sú vedené na obchodné účely a sú vystavené najmä trhovým rizikám; keďže celá obchodná činnosť inštitúcií musí byť v súlade s touto smernicou, čo sa týka krytia komoditných rizík; keďže spoločenstvo stále viac znepokojuje páchanie závažných podvodov obchodníkov s komoditnými futures (termínovými obchodmi), ktoré ohrozujú povesť a integritu termínových obchodov; keďže by bolo vhodné, aby Komisia zvážila zadefinovanie vhodného rámca pre obozretné konanie s cieľom predchádzať v budúcnosti týmto podvodným praktikám;(2) keďže smernica Rady 93/6/EHS z 15. marca 1993 o kapitálovej primeranosti investičných spoločností a úverových inštitúcií [6] ustanovuje štandardizované metódy výpočtu kapitálových nárokov trhových rizík vznikajúcich investičným spoločnostiam a úverovým inštitúciám; keďže si inštitúcie vypracovali svoje vlastné systémy riadenia rizík (interné modely), ktoré sú navrhnuté tak, aby merali trhové riziká vznikajúce investičným spoločnostiam a úverovým inštitúciám presnejšie ako štandardizovaná metóda; keďže by bolo potrebné podporovať používanie presnejších metód merania rizík;(3) keďže použitie takýchto interných modelov na účely výpočtu kapitálových nárokov si vyžaduje prísne interné kontrolné mechanizmy a malo by podliehať schváleniu a dohľadu zo strany príslušných orgánov; keďže by bolo potrebné nepretržite overovať spoľahlivosť výsledkov interných modelov za použitia postupu spätného testovania;(4) keďže by bolo vhodné, aby príslušné orgány mohli povoliť požiadavky na maržu pre termínové obchody a opcie obchodované na burze a na prechodnú dobu aj pre zúčtované deriváty rovnakej povahy obchodované na pokladničnom trhu, ktoré by sa používali ako náhrada za kapitálové nároky vypočítavané pre takéto nástroje v súlade s touto smernicou za predpokladu, že to nepovedie ku kapitálovým nárokom nižším ako sú kapitálové nároky vypočítané za použitia ostatných metód predpísaných v tejto smernici; keďže uplatnenie tohto princípusi nevyžaduje, aby inštitúcie uplatňujúce tento princíp museli neustále overovať rovnocennosť týchto požiadaviek na maržu a kapitálových nárokov vypočítaných za použitia ostatných metód predpísaných v tejto smernici;(5) keďže pravidlá prijaté na širšej medzinárodnej úrovni môžu znížiť kapitálové nároky pre úverové inštitúcie z tretích krajín s cieľom podporovať modernejšie metódy riadenia rizík založené na interných modeloch; keďže tieto kreditné inštitúcie konkurujú investičným spoločnostiam a úverovým inštitúciám, ktoré sú zapísané v obchodných registroch v členských štátoch; keďže pre investičné spoločnosti a úverové inštitúcie, ktoré sú zapísané v obchodných registroch v členských štátoch, môže podobnú motiváciu pre vývoj a používanie interných modelov zabezpečiť len zmena a doplnenie smernice 93/6/EHS;(6) keďže na účely výpočtu kapitálových nárokov trhových rizík sa má s pozíciami zlata a zlatých derivátov nakladať podobným spôsobom ako devízovými pozíciami;(7) keďže problém podriadených dlhov by nemal automaticky vylúčiť možnosť, aby bol vlastný majetok emitenta zahrnutý do portfólia, na ktoré je možné podľa bodu 33 prílohy I smernice 39/6/EHS oprávnene použiť 2 %-nú váhu osobitného rizika;(8) keďže táto smernica je v súlade s prácou medzinárodného fóra orgánov bankového dohľadu v oblasti zaobchádzania dohľadu s trhovým rizikom a pozícií v komoditách a komoditných derivátoch;(9) keďže je potrebné mať prechodný kapitálový režim založený na báze dobrovoľnosti pre investičné spoločnosti a úverové inštitúcie vykonávajúce významnú časť komoditných obchodov, ktoré majú diverzifikované komoditné portfólio a zatiaľ nemohli používať modely na účely výpočtu kapitálových nárokov komoditného rizika, s cieľom zabezpečiť harmonizované uplatňovanie tejto smernice;(10) keďže táto smernica je najvhodnejším prostriedkom na dosiahnutie stanovených cieľov a nepresahuje to, čo je potrebné na dosiahnutie týchto cieľov,PRIJALI TÚTO SMERNICU:Článok 1Smernica 93/6/EHS sa týmto mení a dopĺňa takto:1. Článok 2 sa mení a dopĺňa takto:a) ods. 6 písm. a) a úvodná veta a body i) a ii) odseku 6 písm. b) sa nahrádzajú týmto znením:"a) jej vlastných pozícií vo finančných nástrojoch, komoditách a odvodených komoditných nástrojoch, ktoré sú držané na účely ďalšieho predaja a/alebo ktoré inštitúcia prevzala s úmyslom získať prospech za krátku dobu zo skutočných a/alebo očakávaných rozdielov medzi ich nákupnou a predajnou cenou alebo z iných cenových alebo úrokových výkyvov, a pozícií vo finančných nástrojoch, komoditách a komoditných derivátoch vznikajúcich pri sprostredkovateľských obchodoch s kryjúcimi sa istinami alebo pozície prijaté s cieľom zabezpečiť iné prvky portfólia;b) rizík vyplývajúciche z nevysporiadaných obchodov, nezabezpečených (voľných) dodávok a odvodených nástrojov obchodovaných mimo hlavnej burzy s cennými papiermi uvedených v odsekoch 1, 2, 3 a 5 prílohy II, rizík súvisiacich so zmluvami o spätnom odkúpení a požičiavaní cenných papierov a komodít, ktoré je založené na cenných papieroch a komoditách obsiahnutých v portfóliu, ako je definované v písmene a) odseku 4 prílohy II, tieto riziká, ktoré súvisia so zmluvami o spätnom odkúpení a transakciami vypožičiavania cenných papierov a komodít, ktoré sú opísané v tom istom odseku, za predpokladu, že to príslušné orgány schvália, a ktoré spĺňajú buď podmienky uvedené v bodoch i), ii), iii) a v) alebo podmienky uvedené v bodoch iv) a v) takto:i) riziká sú stanovované pre trh denne za pomoci postupov uvedených v prílohe II;ii) záruka sa upraví tak, aby zohľadňovala trhové zmeny v hodnote cenných papierov alebo komodít, ktoré sú predmetom príslušnej zmluvy alebo transakcie, podľa pravidla akceptovateľného pre príslušné orgány";b) body 15 a 16 sa nahrádzajú nasledovným textom:"15. "opčný list"; znamená cenný papier, ktorý poskytuje držiteľovi právo nákupu základného nástroja (cenný papier s prednostným právom nákupu) za dohodnutú cenu kedykoľvek pred uplynutím opčnej lehoty alebo v deň uplynutia jeho platnosti. Môže byť vyrovnaný doručením samotného cenného papiera alebo v úhradou v hotovosti.16. "financovanie prostredníctvom zásob"; znamená pozície, keď boli zásoby predané v termínovom obchode, pričom náklady financovania sú do dátumu termínového budúceho predaja";c) v bode 17 sa prvý odsek nahrádza nasledovným textom:"17. "zmluva o spätnom odkúpení"; a "zmluva o spätnom odpredaji"; znamenajú každú zmluvu, na základe ktorej inštitúcia alebo jej protistrana prevádza cenné papiere alebo komodity alebo zabezpečené právne nároky na cenné papiere alebo komodity, ak je táto záruka poskytnutá uznávanou burzou, ktorá vlastní práva na cenné papiere alebo komodity, a zmluva inštitúcii nepovoľuje previesť alebo prisľúbiť určitý cenný papier alebo komoditu na viac ako jednu protistranu naraz, pričom sa zaväzuje spätne ich odkúpiť (alebo náhradné cenné papiere a komodity rovnakej povahy) za stanovenú cenu k presne stanovenému dátumu v budúcnosti alebo ktorý má byť presne stanovený prevádzajúcou stranou, ktorá je zmluvou o spätnom odkúpení pre inštitúciu predávajúcu cenné papiere alebo komodity a zmluvou o spätnom odpredaji pre inštitúcie, ktoré ich kupujú";d) bod 18 sa nahrádza nasledovným textom:"18. "požičiavanie cenných papierov alebo komodít"; a "vypožičiavanie cenných papierov a komodít"; znamená každú transakciu, pri ktorej inštitúcia alebo jej protistrana prevádza cenné papiere alebo komodity proti príslušnej záruke pod podmienkou záväzku, že požičiavajúci vráti rovnocenné cenné papiere alebo komodity k určitému dátumu v budúcnosti alebo ak ho o to prevádzajúca strana požiada, táto transakcia je požičiavaním cenných papierov alebo komodít pre inštitúciu, ktorá prevádza cenné papiere alebo komodity a vypožičiavaním cenných papierov alebo komodít pre inštitúciu, na ktorú sú tieto cenné papiere alebo komodity prevádzané.Požičiavanie cenných papierov alebo komodít sa považuje za medziprofesionálnu transakciu, ak protistrana podlieha koordinácii obozretného podnikania na úrovni spoločenstva alebo je úverovou inštitúciou zóny A v zmysle definície smernice 89/647/EHS alebo je uznávanou investičnou spoločnosťou z tretej krajiny alebo ak sa transakcia uskutoční s uznávaným zúčtovacím ústavom alebo burzou";2. v článku 4 ods. 1 sa body i) a ii) prvého pododseku nahrádzajú týmto znením:"i) kapitálových požiadaviek vypočítaných v súlade s prílohami I, II a VI a ak je to vhodné aj prílohy VIII pre činnosti súvisiace s portfóliom;ii) kapitálových požiadaviek vypočítaných v súlade s prílohami III a VII a ak je to vhodné, prílohy VIII pre všetky obchodné činnosti".3. Článok 5 ods. 2 sa nahrádza nasledovným textom:"2. Bez ohľadu na odsek 1, tie inštitúcie, ktoré vypočítavajú kapitálové požiadavky na svoje činnosti v súvislosti s portfóliom v súlade s prílohami I a II a, ak je to vhodné, aj s prílohou VIII, monitorujú a kontrolujú svoje veľké riziká v súlade so smernicou 91/121/EHS, pokiaľ nie je v prílohe VI tejto smernice ustanovené inak";4. Článok 7 ods. 10 a úvodná časť článku 7 ods. 11 sa nahrádza nasledujúcim znením:"10. Ak sa neuplatnia možnosti stanovené v odsekoch 7 a 9, príslušné orgány môžu na účely výpočtu kapitálových požiadaviek uvedených v prílohách I a VIII a rizík pre klientov ustanovených v prílohe VI na konsolidovanej báze povoliť, aby sa pozície v portfóliu jednej inštitúcie započítali proti pozíciám v portfóliu inej inštitúcie podľa pravidiel ustanovených v prílohách I, VI a VIII.Okrem toho môžu povoliť, aby sa devízové pozície jednej inštitúcie započítali proti devízovým pozíciám inej inštitúcie v súlade s pravidlami ustanovenými v prílohe III a/alebo prílohe VIII. Taktiež môžu povoliť, aby sa komoditné pozície jednej inštitúcie započítali proti komoditným pozíciám inej inštitúcie v súlade s pravidlami ustanovenými v prílohe VII a/alebo prílohe VIII.11. Príslušné orgány môžu taktiež povoliť zodpovedajúce započítanie portfólia a devízových a komoditných pozícií inštitúcií, ktoré majú sídlo v tretích krajinách, ak sú súčasne splnené tieto podmienky:".5. Článok 8 ods. 5 sa nahrádza nasledovným textom:"5. Príslušné orgány uložia inštitúciám povinnosť, aby im bezodkladne hlásili všetky prípady, keď si ich protistrany nesplnili svoje záväzky vyplývajúce zo zmlúv o spätnom odkúpení a spätnom odpredaji alebo z transakcií požičiavania cenných papierov a komodít alebo vypožičiavania cenných papierov a komodít. Najneskôr do troch rokov od dátumu uvedeného v článku 12 Komisia oznámi tieto prípady Rade spolu s ich dopadom na úpravu takýchto zmlúv a transakcií v tejto smernici. V týchto správach sa tiež uvedie, ako inštitúcie spĺňajú tie z podmienok uvedených v bodoch i) až v) článku 2 ods. 6 písm. b), ktoré sa na ne vzťahujú, a najmä na podmienku v bode v). Ďalej má obsahovať podrobné údaje o všetkých zmenách v relatívnom objeme tradičného poskytovania pôžičiek inštitúciami a požičiavanie prostredníctvom zmlúv o spätnom odkúpení a transakcií vypožičiavania cenných papierov a komodít. Ak Komisia na základe tejto správy a ďalších informácií dospeje k záveru, že sú potrebné ďalšie záruky na predchádzanie zneužívania týchto zmlúv a transakcií, predloží príslušné návrhy".6. Vkladá sa tento článok:"Článok 11aČlenské štáty môžu povoliť svojim inštitúciám, aby do 31. decembra 2006 používali minimálne sadzby "spread rate"., "carry rate". a "outright rate". uvedené v nasledujúcej tabuľke namiesto údajov uvedených v odsekoch 13, 14, 17 a 18 prílohy VII za predpokladu, že podľa stanoviska príslušných orgánov tieto inštitúcie:i) vykonávajú významnú časť komoditných obchodov,ii) majú diverzifikované komoditné portfólio aiii) zatiaľ nie sú v stave používať interné modely na účely výpočtu kapitálových požiadaviek komoditných rizík v súlade s prílohou VIII.Tabuľka| Vzácne kovy(s výnimkou zlata) | Základné kovy | Poľno-hospodárske výrobky | Ostatné komodity, vrátane energií |Spread rate (%) | 1,0 | 1,2 | 1,5 | 1,5 |Carry rate (%) | 0,3 | 0,5 | 0,6 | 0,6 |Outright rate(%) | 8 | 10 | 12 | 15 |Členské štáty oznámia Komisii, ako tento článok využijú".7. Prílohy I, II, III a V sa menia a dopĺňajú a prílohy VII a VIII sa dopĺňajú v súlade s prílohou tejto smernice.Článok 21. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 24 mesiacov od nadobudnutia účinnosti tejto smernice. Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 3Táto smernica nadobúda účinnosť v deň jej uverejnenia v Úradnom vestníku Európskych spoločenstiev.Článok 4Táto smernica je adresovaná členským štátom.V Luxemburgu 22. júna 1998Za Európsky parlamentpredsedaJ. M. Gil-roblesZa RadupredsedaJ. Cunningham[1] Ú. v. ES C 240, 6.8.1997, s. 24 a Ú. v. ES C 118, 17.4.1998, s. 16.[2] Ú. v. ES C 19, 21.1.1998, s. 9.[3] Stanovisko prijaté 7. októbra 1997.[4] Stanovisko Európskeho parlamentu z 18. decembra 1997 (Ú. v. ES C 14, 19.1.1998), spoločné stanovisko Rady z 9. marca 1998 (Ú. v. ES C 135, 30. 4. 1998, s. 7) a rozhodnutie Európskeho parlamentu z 30. apríla 1998 (Ú. v. ES C 152, 18.5.1998). Rozhodnutie Rady z 19. mája 1998.[5] Ú. v. ES L 386, 30.12.1989, s. 14. Smernica naposledy zmenená a doplnená smernicou 98/32/ES Európskeho parlamentu a Rady (pozri stranu 26 tohto úradného vestníka).[6] Ú. v. ES L 141, 11.6.1993, s. 1. Smernica naposledy zmenená a doplnená smernicou 98/33/ES Európskeho parlamentu a Rady (pozri stranu 29 tohto úradného vestníka).--------------------------------------------------PRÍLOHA1. Príloha I sa mení a dopĺňa takto:a)V odseku 4sa posledná veta vypúšťaadopĺňa sa tento pododsek:"Príslušné orgány môžu povoliť, aby sa kapitálová požiadavka pre termínový obchod uskutočnený na burze rovnala marži, ktorú vyžaduje burza, ak sú úplne presvedčené o tom, že burza zabezpečuje presné meranie rizika súvisiaceho s termínovým obchodom a že sa rovná minimálnej kapitálovej požiadavke pre termínový obchod, ktorá by bola získaná výpočtom urobeným za použitia metódy uvedenej v zvyšnej časti tejto prílohy alebo uplatnením metódy interných modelov, ktorá je opísaná v prílohe VIII. Do 31. decembra 2006 môžu príslušné orgány povoliť taktiež kapitálovú požiadavku pre zmluvu na OTC odvodené nástroje takého typu, ktorý je uvedený v tomto odseku, zúčtovaný zúčtovacím ústavom, pričom uznajú, že sa táto požiadavka môže rovnať marži požadovanej zúčtovacím ústavom, ak sú úplne presvedčené o tom, že zabezpečuje presné meranie rizika súvisiaceho so zmluvou na odvodené nástroje a že sa rovná minimálne kapitálovej požiadavke pre príslušnú zmluvu, ktorá by bola získaná výpočtom urobeným za použitia metódy uvedenej v zvyšnej časti tejto prílohy alebo uplatnením metódy interných modelov, ktorá je opísaná v prílohe VIII.".b) Tretí pododsek odseku 5 sa nahrádza takto:"Príslušné orgány vyžadujú zabezpečenie proti ostatným rizikám spojeným s opciami, okrem rizika delta. Príslušné orgány môžu povoliť, aby sa kapitálová požiadavka pre upísanú opciu obchodovateľnú na burze rovnala marži, ktorú vyžaduje burza, ak sú úplne presvedčené o tom, že burza zabezpečuje presné meranie rizika súvisiaceho s opciou a že sa rovná minimálne kapitálovej požiadavke pre opciu, ktorá by bola získaná výpočtom urobeným za použitia metódy uvedenej v zvyšnej časti tejto prílohy alebo uplatnením metódy interných modelov, ktorá je opísaná v prílohe VIII. Do 31. decembra 2006 môžu príslušné orgány taktiež povoliť kapitálovú požiadavku pre OTC opciu zúčtovanú zúčtovacím ústavom, pričom uznajú, že sa táto požiadavka môže rovnať marži požadovanej zúčtovacím üstavom, ak sú úplne presvedčené o tom, že zabezpečuje presné meranie rizika súvisiaceho s opciou a že sa rovná minimálne kapitálovej požiadavke pre OTC opciu, ktorá by bola získaná výpočtom urobeným za použitia metódy uvedenej v zvyšnej časti tejto prílohy alebo uplatnením metódy interných modelov, ktorá je opísaná v prílohe VIII. Okrem toho môžu povoliť, aby bola požiadavka na kúpne opcie obchodovateľné na burze alebo na pokladničnom trhu rovnaká ako požiadavka na cenný papier slúžiaci ako podklad kúpnym a predajným opciám pod podmienkou, že výsledná požiadavka neprevyšuje trhovú hodnotu opcie. Požiadavka na upísanú OTC opciu sa stanoví vo vzťahu k cennému papieru slúžiacemu ako podklad."c) Odsek 6 sa nahrádza takto:"6. S opčnými listami vzťahujúcimi sa na dlhové nástroje a kmeňové akcie sa nakladá rovnako ako s opciami uvedenými v odseku 5."d) Odsek 33 bod i) sa nahrádza takto:"i) nejedná sa o akcie emitentov, ktorí vydali len obchodovateľné dlhové nástroje, na ktoré sa v súčasnosti vzťahuje 8 % požiadavka v tabuľke 1, ktorá je uvedená v odseku 14, alebo na ktoré sa vzťahuje nižšia požiadavka len preto, že sa na ne vzťahuje záruka alebo sú inak zabezpečené."2. Príloha II sa mení a dopĺňa takto:a)Odsek 1 sa nahrádza takto:"1. V prípade transakcií, u ktorých nie sú vyrovnané dlhové nástroje, akcie a komodity (s výnimkou zmlúv o spätnom odkúpení a spätnom odpredaji a zmlúv o požičaní a vypožičaní cenných papierov a komodít) po dátume ich riadneho doručenia, inštitúcia musí vypočítať cenový rozdiel, ktorý tým vznikne. Je to rozdiel medzi dohodnutou zúčtovacou cenou za príslušný dlhový nástroj, akciu alebo komoditu a jeho aktuálnou trhovou hodnotou, pričom rozdiel by mohol zahŕňať stratu inštitúcie. Aby mohla vypočítať kapitálovú požiadavku, musí tento rozdiel vynásobiť príslušným faktorom v stĺpci A tabuľky uvedenej v odseku 2."b)Odseky 3.1 a 3.2 sa nahrádzajú takto:"3.1. Od inštitúcie sa vyžaduje, aby mala dostatočné vlastné zdroje na krytie rizika zo strany protistrany, ak:i) zaplatila za cenné papiere alebo komodity skôr, ako ich obdržala, alebo ak doručila cenné papiere alebo komodity skôr, ako za ne obdržala platbu;aii) v prípade cezhraničných transakcií uplynul jeden alebo viac dní od vykonania platby alebo od ich doručenia.3.2. Kapitálová požiadavka 8 % z hodnoty cenných papierov alebo komodít alebo hotovosti, ktoré sú protistrany dlhované inštitúcii a táto sa násobí váhou rizika platnou pre príslušnú protistranu."c)Názov pred odsekom 4.1 a prvý pododsek odseku 4.1 sa nahrádzajú takto:"Zmluvy o spätnom odkúpení a spätnom odpredaji, požičiavaní a vypožičiavaní cenných papierov a komodít4.1. V prípade zmlúv o spätnom odkúpení a požičiavania cenných papierov alebo komodít týkajúcich sa cenných papierov alebo komodít obsiahnutých v portfóliu inštitúcia vypočíta rozdiel medzi trhovou hodnotou cenných papierov a komodít a čiastkou, ktorú si inštitúcia zapožičala alebo trhovou hodnotou záruky, ak je tento rozdiel kladný. V prípade zmlúv o spätnom odpredaji a požičiavaní cenných papierov alebo komodít inštitúcia vypočíta rozdiel medzi čiastkou, ktorú inštitúcia zapožičala alebo trhovou hodnotou záruky a trhovou hodnotou cenných papierov alebo komodít, ktoré obdržala, ak je tento rozdiel kladný.".3. Príloha III sa mení a dopĺňa takto:a)Odsek 1 sa nahrádza takto:"1. Ak suma celkovej čistej devízovej pozície inštitúcie a jej čistej pozície zlata, ktorá je vypočítaná v súlade s nižšie uvedeným postupom, prevyšuje 2 % jej celkových vlastných finančných prostriedkov, vynásobí sumu čistej devízovej pozície a čistej pozície zlata 8 %, aby si vypočítala požiadavky na vlastné finančné prostriedky na zabezpečenie proti devízovému riziku.Príslušné orgány môžu do 31. decembra 2004 povoliť inštitúciám, aby si vypočítavali požiadavky na vlastné finančné prostriedky vynásobením čiastky, o ktorú suma celkovej čistej devízovej pozície a čistej pozície zlata prevyšuje 2 % z celkových vlastných finančných prostriedkov, hodnotou 8 %".b)Odseky 3.1 a 3.2 sa nahrádzajú takto:"3.1. Najprv sa vypočíta čistá otvorená pozícia inštitúcie v každej mene (vrátane vykazovanej meny) a čistá otvorená pozícia zlata. Táto pozícia pozostáva zo súčtu týchto prvkov (kladných alebo záporných):- čistá okamžitá pozícia (tzn. všetky položky aktív mínus všetky položky pasív, vrátane vzniknutého úroku, v príslušnej mene alebo pre zlato je to čistá okamžitá pozícia v zlate),- čistá pozícia termínových obchodov (tzn. všetky čiastky, ktoré majú byť obdržané, mínus všetky čiastky, ktoré majú byť zaplatená na základe devízových termínových obchodov alebo termínových obchodov so zlatom, vrátane devízových termínových zmlúv a termínových zmlúv so zlatom a istiny pri menových swapoch, ktoré nie sú zahrnuté v okamžitej pozícii),- neodvolateľné záruky (a podobné nástroje), ktoré budú určite vyžiadané a pravdepodobne budú neodvolateľné,- čistý budúci príjem/výdavky, ktoré ešte nevznikli, ale ktoré sú už plne zabezpečené proti inflácii nákupom cenných papierov (podľa uváženia inštitúcie, ktorá podáva hlásenie, a s predchádzajúcim súhlasom príslušných orgánom je možné sem zahrnúť čisté budúce príjmy/výdavky, ktoré ešte neboli zaznamenané v účtovných záznamoch ale už už sú plne zabezpečené devízovými termínovými obchodmi). Toto sa musí dôkladne zvážiť,- čistý delta (alebo delte podobný) ekvivalent celého porfólia devízových a zlatých opcií,- trhová hodnota ostatných (tzn. nedevízových a iných ako zlatých) opcií,- všetky pozície, ktoré inštitúcia po dôkladnej úvahe zaujala s cieľom kompenzovať/zaistiť sa proti nepriaznivým vplyvom výmenného kurzu na ukazovateľ pomeru kapitálu k celkovým aktívam, sa môžu u výpočtu čistej menovej pozície vynechať. Takéto pozície by mali byť neobchodnej alebo štrukturálnej povahy a ich vylúčenie a všetky odchýlky od podmienok ich vylúčenia si vyžadujú súhlas príslušných orgánov. Rovnaké zaobchádzanie podliehajúce rovnakým podmienkam, ako sú vyššie uvedené podmienky, sa môže uplatniť na pozície, ktoré inštitúcia má a ktoré sa týkajú položiek, ktoré už boli odpočítané pri výpočte vlastných finančných prostriedkov.3.2. Príslušné orgány majú možnosť na základe vlastného uváženia povoliť inštitúciám, aby pri výpočte čistej otvorenej pozície v každej mene a zlate používali čistú súčasnú hodnotu."c)Prvá veta odseku 4 sa nahrádza takto:"4. Po druhé, čistá krátkodobá a dlhodobá pozícia v každej mene inej ako je mena vykazovania a čistá dlhodobá a krátkodobá pozícia v zlate sa konvertujú za použitia okamžitých sadzieb do meny vykazovania."d)Odsek 7 sa nahrádza takto:"7. Po druhé, príslušné orgány môžu do 31. decembra 2004 povoliť inštitúciám, aby na účely tejto prílohy používali alternatívnu metódu k metódam vymedzeným v odsekoch 1 až 6. Kapitálová požiadavka vypočítaná pomocou tejto metódy musí byť dostatočná na to, aby prekročila 2 % čistej otvorenej pozície, ako je meraná v odseku 4 a na základe analýzy pohybov výmenných kurzov v priebehu rolujúcich období trvajúcich 10 pracovných dní za predchádzajúce tri roky, aby prevyšovala pravdepodobné straty po najmenej 99 % tejto doby.Alternatívna metóda opísaná v prvom pododseku sa môže použiť len za týchto podmienok:i) vzorec na výpočet a korelačné koeficienty stanovili príslušné orgány na základe vlastnej analýzy pohybov výmenných kurzov;ii) príslušné orgány pravidelne prehodnocujú korelačné koeficienty z hľadiska vývoja na devízových trhoch."4. Príloha V sa mení a dopĺňa takto:a)Prvá veta odseku 2 sa nahrádza takto:"Príslušné orgány môžu bez ohľadu na odsek 1 povoliť tým inštitúciám, ktoré musia spĺňať požiadavky na vlastné finančné prostriedky ustanovené v prílohách I, II, III, IV, VI, VII a VIII, aby len pri spĺňaní týchto požiadaviek používali alternatívnu definíciu."b)Odsek 4 sa nahrádza takto:"4. Kapitál podriadených úverov uvedený v odseku 2 písm. c) nesmie presiahnuť maximum 150 % pôvodných vlastných finančných prostriedkov ponechaných na splnenie požiadaviek ustanovených v prílohách I, II, III, IV, VI, VII a VIII a môžu sa k tomuto maximu priblížiť len za určitých okolností, ktoré sú prijateľné pre príslušné orgány."c)Odseky 6 a 7 sa nahrádzajú takto:"6. Príslušné orgány môžu investičným spoločnostiam povoliť, aby prekročili strop pre kapitál podriadených úverov predpísaný v odseku 4, ak ich posudzujú dostatočne obozretne a za predpokladu, že súčet takéhoto kapitálu podriadených úverov a položiek uvedených v odseku 5 neprevyšuje 200 % pôvodných vlastných finančných prostriedkov ponechaných na to, aby spĺňali požiadavky uložené v prílohách I, II, III, IV, VI, VII a VIII alebo 250 % rovnakej čiastky, ak investičné spoločnosti pri výpočte vlastných finančných prostriedkov odpočítajú položku 2 písm. s) uvedenú v odseku 2.7. Príslušné orgány môžu povoliť úverovej inštitúcií, aby prekročila strop kapitálu podriadených úverov predpísaný v odseku 4, ak ich posudzujú dostatočne obozretne a za predpokladu, že súčet takéhoto kapitálu podriadených úverov a položiek uvedených v odseku 5 nepresiahne 250 % pôvodných vlastných finančných prostriedkov, ktoré boli ponechané na to, aby spĺňali požiadavky uložené v prílohách I, II, III, VI, VII a VIII."5. Dopĺňajú sa tieto prílohy"PRÍLOHA VIIKOMODITNÉ RIZIKÁ1. Každá pozícia v komoditách alebo komoditných odvodených nástrojoch sa vyjadruje v štandardných jednotkách merania. Okamžitá cena každej komodity sa vyjadruje v mene vykazovania.2. Pozície v zlate a zlatých odvodených nástrojoch sú považované za pozície podliehajúce devízovému riziku a na účely výpočtu trhového rizika sa s nimi nakladá v súlade s prílohou III alebo prílohou VIII, podľa toho, ktorá prichádza do úvahy.3. Na účely tejto prílohy sa môžu pozície, ktoré sú výlučne na financovanie nákupu zásob, vylúčiť z výpočtu komoditného rizika.4. Úrokové a devízové riziká, na ktoré sa nevzťahujú ostatné ustanovenia tejto prílohy, sa zahrnú do výpočtu všeobecného rizika pre obchodované dlhové nástroje a do výpočtu devízového rizika.5. Ak je krátkodobá pozícia splatná skôr ako dlhodobá pozícia, inštitúcia sa tiež zabezpečí pred rizikom nedostatočnej likvidity, ktorá môže na niektorých trhoch existovať.6. Na účely odseku 19 sa prekročenie dlhodobej (krátkodobej) pozície inštitúcie nad jej krátkodobú (dlhodobú) pozíciu v tej istej komodite alebo identických komoditných termínových obchodov, opcií a opčných listov považuje za jej čistú pozíciu pre dotknutú komoditu. Príslušné orgány povolia, aby sa s pozíciami derivátov nakladalo tak, ako s pozíciami základnej komodity, ako ustanovujú odseky 8, 9 a10.7. Príslušné orgány môžu považovať tieto pozície za pozície rovnakej komodity:- pozície rôznych podkategórií komodít v prípadoch, ak tieto podkategórie komodít môžu byť dodané jedna namiesto druhej,a- pozície podobných komodít, ak sú blízkymi substitútmi a ak je možné jasne preukázať minimálnu koreláciu 0,9 medzi cenovými pohybmi za minimálne obdobie jedného roka.Osobitné nástroje8. Komoditné termínové obchody a budúce záväzky na kúpu alebo predaj jednotlivých komodít sa zahrnú do systému merania ako teoretické hodnoty v štandardných jednotkách merania a priradí sa im doba splatnosti s odkazom na dátum platnosti. Príslušné orgány môžu povoliť, aby sa kapitálová požiadavka pre termínový obchod uskutočnený na burze rovnala marži, ktorú vyžaduje burza, ak sú úplne presvedčené o tom, že zabezpečuje presné meranie rizika súvisiaceho s termínovým obchodom a že sa rovná minimálne kapitálovej požiadavke pre termínový obchod, ktorá by bola získaná výpočtom urobeným za použitia metódy uvedenej v zvyšnej časti tejto prílohy alebo uplatnením metódy interných modelov opísanej v prílohe VIII. Do 31. decembra 2006 môžu príslušné orgány povoliť taktiež kapitálovú požiadavku pre zmluvu na OTC odvodené nástroje takého typu, ktorý je uvedený v tomto odseku, zúčtovaný zúčtovacím ústavom, pričom uznajú, že sa táto požiadavka môže rovnať marži požadovanej zúčtovacím ústavom, ak sú úplne presvedčené o tom, že zabezpečuje presné meranie rizika súvisiaceho s kontraktom na deriváty a že sa rovná minimálne kapitálovej požiadavke pre príslušný kontrakt, ktorá by bola získaná výpočtom urobeným za použitia metódy uvedenej v tejto prílohe alebo uplatnením metódy interných modelov, ktorá je opísaná v prílohe VIII.9. Komoditné swapy, pri ktorých je na jednej strane transakcie pevná cena a na druhej trhová cena, sa pri postupe stupnice splatností považujú za sériu pozícií rovnajúcich sa teoretickej hodnote zmluvy, pričom jedna pozícia zodpovedá jednej úhrade swapu, a rozložia sa do stupnice splatnosti uvedenej v tabuľke v odseku 13. Tieto pozície by boli dlhými pozíciami, ak inštitúcia platí pevnú cenu a dostane pohyblivú cenu, a krátke pozície, ak inštitúcia dostane pevnú cenu a platí pohyblivú cenu.Komoditné swapy, pri ktorých je na každej strane transakcie iná komodita, sa vykazujú v príslušnom oddieli stupnice splatnosti.10. Na účely tejto prílohy sa s opciami na komodity alebo na komoditné odvodené nástroje nakladá tak, ako keby boli pozíciami, ktorých hodnota sa rovná hodnote základného nástroja, ktorého sa opcia týka, vynásobenej príslušným delta faktorom. Tieto pozície môžu byť vzájomne započítané voči kompenzačným pozíciám identickej základnej komodity alebo komoditného derivátu. Použitý delta faktor je byť rovnaký ako delta faktor pre príslušnú burzu alebo vypočítaný príslušnými orgánmi, alebo ak nie je k dispozícii ani jeden z nich ani delta faktor pre OTC opcie, tak delta faktor vypočítaný samotnou inštitúciou za predpokladu, že sú príslušné orgány presvedčené o tom, že model, ktorý táto inštitúcia používa, je prijateľný.Príslušné orgány však môžu stanoviť, že inštitúcie sú povinné vypočítavať svoj delta faktor za použitia metodiky špecifikovanej príslušnými orgánmi.Príslušné orgány môžu vyžadovať zabezpečenie proti ostatným rizikám súvisiacim s komoditnými opciami okrem delta rizika. Príslušné orgány môžu povoliť, aby sa kapitálové požiadavky na upísanú komoditnú opciu obchodovateľnú na burze rovnali marži, ktorú vyžaduje burza, ak sú úplne presvedčené o tom, že burza zabezpečuje presné meranie rizika súvisiaceho s opciou a že sa rovná minimálne kapitálovej požiadavke pre opciu, ktorá by bola získaná výpočtom urobeným za použitia metódy uvedenej v zvyšnej časti tejto prílohy alebo uplatnením metódy interných modelov, ktorá je opísaná v prílohe VIII. Do 31. decembra 2006 môžu príslušné orgány taktiež povoliť kapitálovú požiadavku pre OTC opciu zúčtovanú zúčtovacím ústavom, pričom uznajú, že sa táto požiadavka môže rovnať marži požadovanej zúčtovacím ústavom, ak sú úplne presvedčené o tom, že zabezpečuje presné meranie rizika súvisiaceho s opciou a že sa rovná minimálne kapitálovej požiadavke pre OTC opciu, ktorá by bola získaná výpočtom urobeným za použitia metódy uvedenej v zvyšnej časti tejto prílohy alebo uplatnením metódy interných modelov, ktorá je opísaná v prílohe VIII. Okrem toho môžu povoliť, aby bola požiadavka na kúpne komoditné opcie obchodovateľné na burze alebo na pokladničnom trhu rovnaká ako požiadavka na komoditu slúžiacu ako podkladový nástroj kúpnym a predajným opciám pod podmienkou, že výsledná požiadavka neprevyšuje trhovú hodnotu opcie. Požiadavka na upísanú OTC opciu sa stanoví vo vzťahu ku komodite slúžiacej ako podkladový nástroj.11. S opčnými listami vzťahujúcimi sa na komodity sa nakladá rovnako ako s komoditnými opciami uvedenými v odseku 10.12. Inštitúcia prevádzajúca komodity alebo zaručené právne nároky na komodity uvedené v zmluve o spätnom odkúpení a inštitúcia požičiavajúca komodity uvedené v zmluve o požičaní komodít musia tieto komodity zahrnúť do výpočtu svojich kapitálových požiadaviek v súlade s touto prílohou.a) Postup stupnice splatnosti13. Inštitúcia použije pre každú komoditu osobitný rozpis podľa stupnice splatnosti v súlade s nasledujúcou tabuľkou. Všetky pozície tejto komodity a všetky pozície, ktoré sú považované za pozície rovnakej komodity podľa odseku 7, sa zaradia do príslušného intervalu doby splatnosti. Fyzické zásoby (zásoby komodít na sklade) sa zaradia do prvého intervalu doby splatnosti.Interval doby splatnosti (1) | Rozpätie (v %) (2) |0 ≤ 1 mesiac | 1,50 |> 1 ≤ 3 mesiace | 1,50 |> 3 ≤ 6 mesiace | 1,50 |> 6 ≤ 12 mesiace | 1,50 |> 1 ≤ 2 roky | 1,50 |> 2 ≤ 3 roky | 1,50 |> 3 roky | 1,50 |14. Príslušné orgány môžu povoliť, aby čistá hodnota pozícií, ktoré sú pozíciami rovnakej komodity, alebo sú podľa odseku 7 považované za pozície rovnakej komodity, boli započítan é a zaradené do príslušných intervalov doby splatnosti pre:- pozície zmlúv, ktoré sú splatné v ten istý deň,a- pozície zmlúv, ktoré majú dobu splatnosti 10 dní, ak sa so zmluvami obchoduje na trhoch, na ktorých sa uskutočňujú dodávky každý deň.15. Inštitúcia potom v každom intervale dôb splatnosti vypočíta sumu dlhodobých pozícií a sumu krátkodobých pozícií. Objem dlhodobých (krátkodobých) pozícií, ktoré sú vyrovnané krátkodobými (dlhodobými) pozíciami v danom intervale dôb splatnosti sa považuje za vyrovnanú pozíciu v danom intervale, zatiaľ čo zvyšná dlhodobá alebo krátkodobá pozícia je nevyrovnanou pozíciou pre ten istý interval.16. Časť nevyrovnanej dlhodobej (krátkodobej) pozície pre daný interval doby splatnosti, ktorá je vyrovnaná nevyrovnanou krátkodobou (dlhodobou) pozíciou pre ďalší interval doby splatnosti je vyrovnanou pozíciou medzi dvoma intervalmi doby splatnosti. Časť nevyrovnanej dlhodobej alebo nevyrovnanej krátkodobej pozície, ktorú nie je možné takto vyrovnať, je nevyrovnanou pozíciou.17. Kapitálové požiadavky inštitúcie pre každú komoditu sa vypočítajú na základe príslušného rovnomerného rozdelenia dôb splatnosti, ako súčet:i) sumy vyrovnaných dlhodobých a krátkodobých pozícií vynásobenej príslušným rozpätím uvedeným v druhom stĺpci tabuľky v odseku 13 pre každý interval dôb splatnosti a okamžitou cenou komodity;ii) vyrovnanej pozície medzi dvoma intervalmi doby splatnosti pre každý interval doby splatnosti, do ktorého sa ďalej prenáša nevyrovnaná pozícia, vynásobená 0,6 (prenosová sadzba) a okamžitou cenou komodity;iii) zvyšných nevyrovnaných pozícií vynásobených 15 % (priama sadzba) a okamžitou cenou komodity.18. Celková kapitálová požiadavka inštitúcie pre komoditné riziko sa vypočíta ako suma kapitálových požiadaviek vypočítaná pre každú komoditu v súlade s odsekom 17.b) Zjednodušený postup19. Kapitálová požiadavka inštitúcie pre každú komoditu sa vypočíta ako súčet:i) 15 % čistej pozície, dlhodobej alebo krátkodobej, vynásobených okamžitou cenou komodity;ii) 3 % hrubej pozície, dlhodobej plus krátkodobej, vynásobených okamžitou cenou komodity.20. Celková kapitálová požiadavka inštitúcie pre komoditné riziko sa vypočíta ako suma kapitálových požiadaviek vypočítaná pre každú komoditu v súlade s odsekom 19.PRÍLOHA VIIIINTERNÉ MODELY1. Príslušné orgány môžu za podmienok ustanovených v tejto prílohe povoliť inštitúciám, aby vypočítavali svoje kapitálové požiadavky pre riziko pozície, devízové riziko a/alebo komoditné riziko za použitia svojich vlastných interných modelov riadenia rizík namiesto metód opísaných v prílohách I, III a VII, alebo v kombinácii s nimi. Použitie modelov na účely dohľadu nad plnením kapitálových požiadaviek si v každom prípade vyžaduje ich výslovné schválenie príslušnými orgánmi.2. Schválenie bude vydané len vtedy, ak sa príslušný orgán presvedčí, že systém riadenia rizík inštitúcie je koncepčne v poriadku a dôsledne sa uplatňuje, a najmä že sú splnené tieto kvalitatívne normy:i) interný model riadenia rizík je dôkladne integrovaný do každodenného procesu riadenia rizík inštitúcie a slúži ako základ pre hlásenie stupňa rizika hlavnému vedeniu inštitúcie;ii) inštitúcia má jednotku riadenia rizík, ktorá je nezávislá od obchodných jednotiek a podlieha priamo hlavnému vedeniu inštitúcie. Jednotka musí zodpovedať za vypracovávanie a vykonávanie systému riadenia rizík inštitúcie. Zostavuje a analyzuje denné správy o výstupoch z modelu riadenia rizík a o príslušných opatreniach, ktoré je potrebné prijať na obmedzenie obchodovania;iii) predstavenstvo inštitúcie a hlavné vedenie sa aktívne zapájajú do procesu riadenia rizík a denné správy vypracovávané jednotkou riadenia rizík sledujú riadiaci pracovníci, ktorí majú dostatočné právomoci presadiť tak zníženie pozícií jednotlivých obchodníkov, ako aj zníženie celkovej miery rizika inštitúcie;iv) inštitúcia má dostatočný počet pracovníkov, ktorí vedia pracovať so zložitými modelmi v oblastiach obchodovania, riadenia rizík, auditu a obslužného oddelenia bez styku so zákazníkom;v) inštitúcia zaviedla postupy pre monitorovanie a zabezpečenie dodržiavania písomných interných zásad a kontrol týkajúcich sa celkového fungovania systému riadenia rizík;vi) bola preukázaná prijateľná presnosť modelov inštitúcie pri meraní rizík;vii) inštitúcia opakovane vykonáva prísny program testovania krízových situácií a výsledky týchto testov vyhodnocuje hlavné vedenie a to ich potom zohľadňuje v investičných stratégiách a pri stanovovaní limitov;viii) inštitúcia musí vykonávať nezávislé posudzovanie svojho systému merania rizík ako súčasť svojho pravidelného interného auditu. Toto hodnotenie sa musí týkať tak činností obchodných jednotiek, ako aj nezávislej jednotky riadenia rizík. Najmenej raz ročne musí inštitúcia vykonať vyhodnotenie celého procesu riadenia rizík. Hodnotenie sa musí zamerať na:- primeranosť dokumentácie systému a procesu riadenia rizík a organizácie jednotky riadenia rizík,- integrácia denných meraní trhových rizík do denného riadenia rizík a integrita informačného systému riadenia,- proces, ktorý inštitúcia používa pri schvaľovaní modelov oceňovania rizík a systémov hodnotenia, ktoré používajú pracovníci priehradkového a obslužného oddelenia bez styku so zákazníkom,- rozsah trhových rizík, ktoré zachytáva model merania rizík a overovanie všetkých významných zmien v procese merania rizík,- správnosť a úplnosť údajov o pozíciách, správnosť a primeranosť predpokladov nestálosti a korelácie a presnosť hodnotiacich výpočtov rizika a citlivosti,- overovací proces, ktorý inštitúcia využíva na hodnotenie konzistencie, časovej presnosti a spoľahlivosti zdrojov údajov používaných pri interných modeloch, vrátane nezávislosti takýchto zdrojov údajov,a- overovací postup, ktorý inštitúcia používa na hodnotenie spätného testovania, ktoré sa vykonáva na účely stanovenia presnosti modelu.3. Inštitúcia sleduje presnosť a fungovanie svojho modelu za pomoci programu spätného testovania. V rámci spätného testovania sa pre každý pracovný deň porovná miery jednodňovej hodnoty v riziku vypočítanej na základe modelu inštitúcie pre pozície portfólia ku koncu dňa a zmena hodnoty portfólia v porovnaní s hodnotou na konci nasledujúceho pracovného dňa. Príslušné orgány preskúmajú schopnosť inštitúcie vykonávať spätné testovanie ako na skutočných, tak na teoretických zmenách hodnoty portfólia. Spätné testovanie na teoretických zmenách hodnoty portfólia spočíva v porovnaní hodnoty portfólia na konci dňa a jej hodnoty na konci nasledujúceho dňa za predpokladu nezmenených pozícií. Príslušné orgány požiadajú inštitúcie, aby prijali potrebné opatrenia na zlepšenie svojich programov spätného testovania, ak ich budú považovať za nedostatočné.4. Na účely výpočtu kapitálových požiadaviek pre špecifické riziká súvisiace s obchodovanými dlhovými a akciovými pozíciami môžu príslušné orgány schváliť používanie interného modelu inštitúcie, ak okrem splnenia podmienok uvedených vo zvyšnej časti tejto prílohy model:- vysvetľuje historické kolísanie cien v portfóliu,- zachytáva koncentráciu, čo sa týka veľkosti a zmien zloženia portfólia,- je oddolný voči nepriaznivému prostrediu,- je overovaný prostredníctvom spätného testovania zameraného na zhodnotenie, či sa presne zachytáva špecifické riziko. Ak príslušné orgány povolia, aby sa toto spätné testovanie vykonávalo na základe príslušných podportfólií, tieto musia byť dôsledne vybrané.5. Na inštitúcie využívajúce interné modely, ktoré nie sú uznané v súlade s odsekom 4, sa v súlade s prílohou I pre osobitné riziko stanovia osobitné kapitálové požiadavky.6. Na účely odseku 10 bodu ii) sa výsledky vlastného výpočtu inštitúcie zvýšia za pomoci multiplikačného faktora, ktorý bude mať minimálnu hodnotu 3.7. Multiplikačný faktor sa zvýši o plus faktor v rozmedzí od 0 do 1 podľa nasledujúcej tabuľky, v závislosti od počtu prekročení za posledných 250 obchodných dní, ktoré potvrdí spätné testovanie inštitúcie. Príslušné orgány budú od inštitúcií vyžadovať, aby dôsledne vypočítavali prekročenia za pomoci spätného testovania buď na skutočných alebo teoretických zmenách hodnoty portfólia. Prekročenie znamená jednodňovú zmenu hodnoty portfólia, ktorá prevyšuje hodnotu v riziku pre daný deň vypočítanú za pomoci modelu inštitúcie. Na účely určenia plus faktora sa má počet prekročení vyhodnocovať minimálne štvrťročne.Počet prekročení | Plus faktor |menej ako 5 | 0,00 |5 | 0,40 |6 | 0,50 |7 | 0,65 |8 | 0,75 |9 | 0,85 |10 a viac | 1,00 |Príslušné orgány môžu v jednotlivých prípadoch a za výnimočnej situácie upustiť od požiadavky na zvýšenie multiplikačného faktora o plus faktor podľa vyššie uvedenej tabuľky, ak inštitúcia k spokojnosti príslušných orgánov preukázala, že takéto zvýšenie nie je opodstatnené a že model je v podstate dobrý.Ak veľký počet prekročení naznačuje, že model nie je dostatočne presný, príslušné orgány zrušia schválenie tohto modelu alebo uložia príslušné opatrenia na zabezpečenie toho, aby bol model bezodkladne zlepšený.Aby mohli príslušné orgány priebežne monitorovať vhodnosť plus faktora, inštitúcie musia bezodkladne, najneskôr však do piatich pracovných dní, oznamovať príslušným orgánom prekročenia, ktoré zistia z programov spätného testovania a ktoré by podľa vyššie uvedenej tabuľky mali za následok zvýšenie plus faktora.8. Ak je model inštitúcie schválený príslušnými orgánmi v súlade s odsekom 4 na účely výpočtu kapitálových požiadaviek pre špecifické riziko, inštitúcia zvýši kapitálovú požiadavku vypočítanú podľa odsekov 6, 7 a 10 o prirážku buď vo výške:i) časti špecifického rizika miery hodnoty v riziku, ktorá by mala byť izolovaná podľa pokynov dohľadu; alebo podľa výberu inštitúcie, alebo vo výškeii) miery hodnoty v riziku podportfólií dlhopisových a akciových pozícií, ktoré predstavujú špecifické riziko.Od inštitúcií, ktoré využijú možnosť bodu ii), sa vyžaduje, aby vopred identifikovali štruktúru svojich podportfólií a bez súhlasu príslušných orgánov by ju nemali zmeniť.9. Príslušné orgány môžu upustiť od požiadavky na prirážku podľa odseku 8, ak inštitúcia preukáže, že v súlade s dohodnutými medzinárodnými normami jej model presne zachytáva taktiež riziko udalosti a riziko nezaplatenia pre ňou obchodované dlhopisové a akciové pozície.10. Každá inštitúcia musí spĺňať kapitálovú požiadavku vyjadrenú ako jednu z nasledujúcich možností, podľa toho, ktorá je vyššia:i) jej predchádzajúcu hodnotu rizika meranú podľa parametrov bližšie uvedených v tejto prílohe;ii) priemer denných meraní hodnôt rizika za každý z predchádzajúcich 60 obchodných dní, vynásobený faktorom uvedeným v odseku 6, ktorý je upravený faktorom uvedeným v odseku 7.11. Výpočet hodnoty v riziku má spĺňať tieto minimálne normy:i) minimálne denný výpočet hodnoty v riziku;ii) 99-percentný interval spoľahlivosti, berúc do úvahy len jednu časť interval spoľahlivosti;iii) ekvivalent desaťdňovej doby držania;iv) efektívne historické pozorovacie obdobie, minimálne jeden rok, s výnimkou ak je opodstatnené kratšie obdobie u dôvodu náhleho zvýšenia cenovej nestálosti;v) trojmesačná aktualizácia údajov.12. Príslušné orgány budú vyžadovať, aby model presne zachytával všetky podstatné cenové riziká pozícií opcií a opciám podobných pozícií a aby všetky ostatné riziká, ktoré model nezachytáva, boli pokryté z vlastných finančných prostriedkov.13. Príslušné orgány budú vyžadovať, aby model na meranie rizík zachytával dostatočný počet rizikových faktorov, v závislosti od úrovne činnosti inštitúcie na príslušných trhoch. Musia sa rešpektovať minimálne tieto ustanovenia:i) pre úrokové riziko má systém merania rizík obsahovať skupinu rizikových faktorov korešpondujúcich s úrokovými sadzbami v každej mene, v ktorej má inštitúcia bilančné a mimosúvahové pozície citlivé na úrokové sadzby. Inštitúcia musí modelovať výnosové krivky využívajúc pritom jeden zo všeobecne akceptovaných prístupov. Pre podstatné úrovne úrokového rizika v hlavných menách a na hlavných trhoch má byť výnosová krivka rozdelená minimálne do šiestich segmentov doby splatností, aby zachytávala odchýlky nestálosti sadzieb pozdĺž výnosovej krivky. Systém merania rizík musí taktiež zachytávať riziko nie úplne korelovaných pohybov medzi rozličnými výnosovými krivkami;ii) pre devízové riziko má systém merania rizík obsahovať rizikové faktory korešpondujúce so zlatom a jednotlivými cudzími menami, v ktorých má inštitúcia dominujúce pozície;iii) pre akciové riziko má systém merania rizík využívať samostatný rizikový faktor minimálne pre každý trh s akciami, na ktorom má inštitúcia významné pozície;iv) pre komoditné riziko má systém merania rizík využívať samostatný rizikový faktor minimálne pre každý komoditný trh, na ktorom má inštitúcia významné pozície. Systém merania rizík musí taktiež zachytávať riziko nie úplne korelovaných pohybov medzi podobnými, ale nie identickými komoditami, a mieru rizika zmien cien termínových obchodov vyplývajúcich z rôznych dôb splatností. Má taktiež zohľadňovať trhové charakteristiky, konkrétne termíny dodania a priestor poskytnutý obchodníkom na vyrovnanie pozícií.14. Príslušné orgány môžu inštitúciám povoliť, aby v rámci rizikových kategórií a medzi rizikovými kategóriami navzájom používali empirické korelácie, ak sa presvedčia, že systémy inštitúcií pre meranie korelácií je dobrý a dôsledne sa uplatňuje".--------------------------------------------------